text:
Wunpawng Mungdan Shanglawt Asuya Dap Ba (3) Ginra Manmaw-Loi Je lam Yaw Yung mare makau na KIA a Kawng Lawt Post hpe mani January (8) hta myen asuya hpyen hpung ni kawn laknak kaba hte nau sharu bun ai majaw tinang myu tsaw share shagan ni a shim lam hpe ku nna gan yen kau ra sai lam shiga na chye lu ai. N dai Kawng Lawt Post kaw na KIO/KIA Dap Ba (3) Ginra rai nga ai Mai Ja Yang Mare hpe a dan sha mu mada ai shara rai nna myen a lak nak kaba gap dep ai shara mung rai nga ai lam hpe na chye lu ai. Kanu Jinghpaw Mungdan kata hte Maigan Mungdan shara shagu du nga ai Jinghpaw Wunpawng Myu Sha ni yawng Wunpawng Mungdan Shanglawt Asuya KIO/AIA a matu n sim n sa akyu hpyi garum ya nga ga ngu lajin dat n ngai.
KAWNG LAWT POST HPE YEN KAU RA
Wunpawng Mungdan Shanglawt Asuya Dap Ba (3) Ginra Manmaw-Loi Je lam Yaw Yung mare makau na KIA a Kawng Lawt Post hpe mani January (8) hta myen asuya hpyen hpung ni kawn laknak kaba hte nau sharu bun ai majaw tinang myu tsaw share shagan ni a shim lam hpe ku nna gan yen kau ra sai lam shiga na chye lu ai. N dai Kawng Lawt Post kaw na KIO/KIA Dap Ba (3) Ginra rai nga ai Mai Ja Yang Mare hpe a dan sha mu mada ai shara rai nna myen a lak nak kaba gap dep ai shara mung rai nga ai lam hpe na chye lu ai. Kanu Jinghpaw Mungdan kata hte Maigan Mungdan shara shagu du nga ai Jinghpaw Wunpawng Myu Sha ni yawng Wunpawng Mungdan Shanglawt Asuya KIO/AIA a matu n sim n sa akyu hpyi garum ya nga ga ngu lajin dat n ngai.
Labels: Jinghpaw Mung Shiga
15 comments:
- Anonymous said...
-
Anhte masha ni galoi mung htawt sit htawt sit hte myen ni ni wa nga ai le. Anhte kaw gaw laknak kaba n nga n ni.
- January 9, 2012 at 10:35 AM
- Jatawng Naw said...
-
Shara shagu woi hkrat sum na rai yang nnan kaw na, majan n kasat ai grau kaja ai. Ya gaw mung masha mung grai hkrat machyi, hpyen lam hta mung hkratsum, Wunpawng myusha ni a shari sadang mying mung hkrat sum rai na hku she rai wa sai.
Maija yang, Loije grupyin kaw sha nu nga ai mung shawa mun lam hpe makawp na matu hpyen la/num 100,150 ram gaw machyi hkam, ra yang si hkam n na YAw Yung,Bumpat hpemakawp tik tik rai yang kaja dik rai nga ai le.
Ya gaw nang hte na hpyen ma ni maka n kap ai majaw mung shawa mun lam jamjau tsin yam kaba hkrum na hku rai mat sai.
Na a myit marai, n gun atsam hpe Lawan sharai ga.Da kring dakang rai nga ga!
Tinang matu asak lahpawt ai wa gaw hkrat sum na ra ai. Law LAw a matu tinang asak hpe ap ya ai wa gaw a lu na ra ai.
Yehowa a man hta mung, masha a man hta mung a lu ai ni tai ga law..
- January 9, 2012 at 11:47 AM
- hkunman said...
-
Ngai manoi nga ai GOD, hpe shani shana hpyi nga n-ngai,Ngye a-Jing HPaw Wunpawng Myu sha hpe Myen SATAN a-lata na hkye la rit,ngu a-yan hpyi nga n-ngai, gan yen n-na,a-ten hpe yu n-na kalang ta bai shang zing la ga, GOD, garum lana re.
- January 9, 2012 at 11:53 AM
- Anonymous said...
-
Anhte myit mada kam hpa ai gaw awng Padang, N myit mada ai, nra sharawng ai hkrat sum wa yang.. Where is God??? nbyin na matu mung myit dum ga lu oi !!
- January 9, 2012 at 12:04 PM
- hugawng zau said...
-
ninghkap ai ldat ngu ai hta mshi nshang shdaw ai gsat ldat hte di nna ngun kya wa jang atsai awai gawt shmyit kau ga le.
- January 9, 2012 at 3:17 PM
- Anonymous said...
-
ahn hte 1 hte 1 ma ra n mu hkat ga nga sha ra gaw ma dung n re ai shinggyim ah sak she ma dung ai ja hkring ja hka gan yen da ai ngu gaw ma ra jaw ai baw n re ai hpyen hpa ji ngu ai gaw n chye na ai ni ah ma tu gaw loi yak ai 1 hte 1 gaw baw nu sha jai di na kin sat taw ai re majaw ka ji ka jaw hkra ma ji wa jang myit n daw ga myit grai daw la wan ai ma sh agaw prat tup n awng dang ai re ti nang ra ai ah hkaw ah hkang ngu ai gaw she n lu ding sang gaw ti nang na gaji gawa ni na prat hta n lu tim ti nang na prat hta lu hkra galaw na ti nang na prat hta n lu tim ti nang na ka shu ka sha ni na prat hta lu hkra ngu ai la dat hte galaw sa wa ra ai ah ten ga dun hta byin tai ai ngu gaw nau n nga ai no pain no gain nga na yu ai n re i awng dang ai lam lu m ayu jang sak jaw ai ngu mung gaw nga ra ai le myit n ka ji ga mung kan ma sa ngu ai gaw ga loi ma ga lai taw ia re moi mung kan law law hpe up sha lai wa ai rome ni ya dai ni shan hte mung dan shan hte sha lu ma du ai re ejip ni mung dai hte ma ren sha re ngai tsun m ayu ai gaw ka ji myi jan jau hka ra m aji wa jang myit daw n la wan ga ngu tsun m ayu ai re yawng rau jawm sha kut ga ti nang dang di dang dep ai jut sha ra myi kaw na sha pyi shawng lam ma jan ka sat taw jang chyu she mung ma sa galaw taw ai n re ai mung ma sa galaw ai ngu gaw lam ah myu myu hku n na mai galaw ai dik sha le myu ah lam hpe n gup hte sha pyi ga loi ma ga jai tsun taw jang pyi n tsun n gup pyik da ai hta nga jang grau ka ja ia re yawng wa hpe K K bau sin ya u ga
- January 9, 2012 at 3:46 PM
- jinghpaw girl said...
-
@ja tawng naw,nang Du kaba Gunhtang Gam shawng na mungga n madat shi ai rai yang, dai shawng naw madat yu u yaw. Anhte WP amyu sha ni hpe myen ni gade roi ai hpe nang mu na ra ai,KIA ni grai rau, grai n gun ja dum n na gaya ti gasat hkawm ai nre ai,gara tsang kaw mi rai rai ngai gaw mara njaw gwi n ngai, hpa majaw nga yang ngai ja gumhpraw, ngun atsam langai ngai hku n-na sha pyi tang du hkra ngai nshang lawm lu ai, shawglam majan pa de nga ai anhte myutsaw ni shat shadu sha ten pyi n-nga rai ninhkap gasat taw nga ma ai hpe mara naw shagun mayu ai mung naw nga nga madai.myen hpyen hpung ni gaw shanhte masha ni shawng lam de na yang, hpanglam de nga ai ni hte bai galai ya na masha n-gun grai nga ai.galai mung galai hkat nga ma ai, raitim anhte ni gaw dai daram masha n-gun n-law ai majaw myen ni zawn nlu galaw ai, shawnglam de nga ai KIA hpung ni masha galai ya ai n-nga,hkum jasan ten pyi n-nga, dik n-na kata labu pyi gade ya na tim n galai lu rai nga ai na ai majaw grai myit npyaw ai, shata 7 gasat wa sai, gade pu ba nga ma ai hpe myit dum ga, anhte maigan kaw nga ai ni, amu galaw sai ni,marai 1 shata mi hta 50 pyi tsinyam ni na matu nkam bang ai grai law ai,gadai mung yak ai chyu re, raitim anhte yak ai gaw hpa nre ai, mara shagun hkat na malai tinang hpa hta shanglawm sani ngu ai hpe myit yu ga. KIA myutsaw ni yawng hpe KK atsam jaw ya rit law.
a
- January 9, 2012 at 6:53 PM
- Anonymous said...
-
Yen kau da ai shara ni bai lu la na re ngu kam ga ai. myutsaw KIA maga mung, myawk kaba ni, RPG ni law law mari da ga.Moi hpun hpaga naw kaja ai aten hta lu mari da yang gaw, ya nau n tsang ra na re wa.raitim HPAKANT kaw lung seng naw nga ai.Maigan lung seng lauban ni kaw KANG hta la nna mari la ga. Maigan mungdan shara shagu hta chyam bra nga ai amyu sha ni mung garum la ga.
- January 9, 2012 at 8:36 PM
- Jatawng Naw said...
-
um..re law Jhp girl e. Ya na KIO/ KIA du slg ni, myen hpe ganing nchyum majaw gasat taw nga ra ai hpe anhte Pawng yawng myu sha ni yawng chye ya nga ai. MUNG masha a madi shadaw lam hpe hkrat sum mat na re majaw hte lahkum( Ja gumhpraw lu lam) n kam tat ai majaw sha n kam tim lamat dan ra sai re.
Madung gaw, n kam ai, myit n lawm tim ganing n chyum galaw gasat ai re majaw, shanglawt KIA ni a hpyen masa lam,mung masa lam ni matu grai ahkyak ai shara ni dapba ni, hte dapdung ni hpe langai hpang langai 2,3 ya laman bai yen kau dat ra mat ai re.
Dai majaw, majan gasat na matu daw dan sai hte myitlawm hkum lawm hte gasat ga!Hpyen masing ninghkap/ htim gasat masing hte pandung jahkrat da ai lam mung na nan nga ra ai. Mung shawa mun lam hpe makawp na matu dap dung, dap nawng ting, asak ap let ninghkap ga. Tinang KIA ni hpe kam n na hprawng machyu sa ai mung masha hpe asak ap n na shim lam jaw ga.Shing n rai mung shawa a madi shadaw lam ni yawm mat na tsang ra ai. Masha a hkam sharang lam gaw shadawn shadang na ai re. Madu Yesu pi hkam sharang lam hta shadang nga lu ai le. Nang n gwi yang gwi ai, myitrawt ai, ningja rawng ai Ram ni hpe lit shatsam , lahpa galai ya sa ga.. ngu tsun mayu ai re.
Pawnyawng myu sha ni yawng hpe Karai Kasang Wa shanglawt ai de woi wa mi ga law.
- January 9, 2012 at 9:33 PM
- Anonymous said...
-
Jahtawng Naw e... Nang gaw shawng lam kaw kun?Hpang lam kaw kun?Shing nrai maigan kaw kun?Sa ngai hte rau shawng lam de she rawt yu ga.
- January 9, 2012 at 10:30 PM
- Anonymous said...
-
Jatawng naw e... anhte WP amyu sha ni yawng a matu shawng lam kaw du taw nga ai share shagan ni hte KIO/KIA ningbaw ningla ni gaw nang tsun ai zawn kaning nchyum majaw gasat taw ai n'rai na re, Karai Kasang jaw da ai mungdan hte tinang amyu hpe makawp maga taw ai re yaw..nang WP myusha langai hku na chye na da ya rit, nang nan tatut n'kam n'gun jaw, n'kam shang lawm ai rai yang mung zim sha nga nga ga yaw.. myitsu wa e..
Chyum laika kaw, Gidon gaw majan rawt na matu hpyen la marai ( 32000 ) hpe shajin san da ai raitim , Karai Kasang gaw marai ( 300 ) hte sha gasat shagun ai hte awng padang lu la sai re..
dai hpe dum let , anhte ni mung K.K hte rau sha re yaw, myit ung ang nga na lam n'nga ai, tsawra ai myusha ni e..tinang dangdi ai shara kaw na shang lawm nga ga...
- January 10, 2012 at 1:57 AM
- Anonymous said...
-
Dai ja tawng naw nga mying hpe galai kau ya na hkyi tawng she rai ndai yaw.ya ten nang hpyen gasat ai ni hpe hkyep mi pyi hkum hkra sat kau na yaw hkyi tawng naw e.
- January 10, 2012 at 9:40 AM
- Myu sha ni a nchyang mayam said...
-
Sanat pala hte gap hkat ai kaw gaw si hkam nna gasat ai hkrai rai nga ai le taw.. Shawnglam kaw lak nak hpai nna lahkam dat ai hte we nyi nrawng ai masha zawn myit mi ahtum, salat hte grit, yup mang shingran zawn, jahta yang pyi lanyan ai second mi kaw sha asak mai htum mat ai, wan tsi sai wan, machyu pala lapran kaw tinang lu ai atsam hte shakut nga ga ai re le. Hpyen masa hta gaw asak lawt ai maga bai lata bai gasat re ladat lang ai gaw mara re le. Kadai mung dang mayu ai hkrai re le.. awng padang ngu gaw kadai mung ra ai le... lang mi gap yang sen mun sen mung lang kapaw wa ai hpan ni hte shamyit kau nna mungdan gaw de mayu ai hkrai re le... Ja Tawng Naw nang tsun ai ga hpe bai sharai yang kaja dik rai na re......
- January 10, 2012 at 1:39 PM
- deesar said...
-
Jatawng Naw,
ngai mung nang zawn sha mung shawa masha sha re,
ya hkau tsun taw ai hta KIA maga hku tuphkrak tsepkawp masa chye tawn ai wa rai kun, hkau tsun ai hta loi mi mag mi de yawn re ai lam hpe mu lu ai . KIA shanglawt hpung ngu sai kaw na gaw SPDC ram lam shagu hta gaw hkumtsup ai lam hkum nga u ga le . KIA nga taw ti
JP ni laga amyu hta lak lai ai chance lu ai re gaw moi kawn myenmung shara sha gu hkawm sa hkuhkau yu ai ni grau chye na re. dandawng ai chance n,rai tim laga myu bawsang ni hta grau ai hpe mu lu ai . anhte ni pyi n,dai kasat poi hta n,lu shang lawm ai ni re majaw shang lawm ai ni gaw anhte hta grau ai ni re ngu mu mada la yang htap htuk na re. makau kaw na audience ni gaw tatut galaw nga ai ni zawn gaw kara hku mung bung hkat na n,rai .
- January 10, 2012 at 3:25 PM
- GrandFather Of jatawngnaw said...
-
jatawngnaw nang KIA masa hpe tuphkrak tsepkawp chye ai wa rai kun? san mayu ai (1)hpyen yen tsinyam kaw lawm ai wa kun? shing n,rai makau kaw na (2) football yu ai ni zawn football gaw n,chye htawng n,gup pala chyu gap chye ai wa kun ? langai ngai hpe lata la u . NO.(2) na wa re ngu ngai mu ai nang hpe .e dan nga yang ya kasat taw ai ni ram power n,nga ai hte maren jutkaw nga ti taukawk zawn baw hpe shangdat pru dat rai ti nga taw yang nang na matu hkrak na re. KIA nga taw ai majaw myeng mung hta laga myu ni hta dan dawng ai lam corner law law nga ai .lak lai ai hku n,rai tim simani ai hku mu chye lu ai . nang dai chane hpe chye ai kun ? num zawn chye tsun na malai la zawn zeng rai nga ga .kara legal shingjawng poi hta mung championship lu mat ai hpung hta sum kau dat ai poi mung nga ai hpe nang chye na re. dang hkrai dang myit ai hku byin lu na matu gaw KIA gaw God N,re human re gaw chye na re i ? yenkau ra ai hpe anhte myit hta n,tawn tim long view hpe anhte chye yu ai ni re majaw nang anhte ni hte n,bung hkat ai n,dai poi kaw na nang hkring mat u .
- January 10, 2012 at 3:59 PM


c: text/html

text:
skip to main |
skip to sidebar
KIO/KIA NINGBAW NINGLA NI HPANG DE
Hkungga Kam hpa ai KIO/KIA Ningbaw Ningla Ni e….
.Anhte Mung masha ni
gaw myen hte kanawn na matu kachyi pyi myit nhkawn mat saga ai law…..
Dai
majaw myen wa naw up hkang Jaklak lawm ai Federal Union “Munghpawm” hpe
nmyit mada yang mai sai, Kaman sha re….lani mi bai ga law hkat wa
chyalu sha re…..
Dai majaw anhte hkrai asan sha re Laksan Wunpawng
Gumrawng Gumtsa Mungdan gaw gap na matu she asan sha myit sa wa
saga…..
Munghpawm kaw na garan pru na lam she myit sa wa ra sai….ndai
daram anhte hpe sat nat, zingri, roi rip, yu kaji ai myen hte gaw matut
na npawng yang she mai na sai ngu mu mada ai…..
Wunpawng Buga ginra ni
hta na myen dap ni hpe lawan dik ai hku kaning di gawt kau na lam she
madung tawn jawm myit sa wa saga ngu lajin dat nngai rai…..
Myu TsawJinghpaw Kasa

robotstxt: allowed

filter: keep


text:
Maumwi 103: Zaw La Ai Gawk De Shang Ai
Yesu a moi mang nga ai lup kaw na Petru hte Yawhan pru wa ai hpang, Mari langai hkrai sha hti ngam nga ai. Dai shaloi shi hkrap ai. Gum nna lup sung hku kata de mada yu dat ai. Dai shaloi e shawng na sumla kaw anhte mu ai hte maren, lamu kasa lahkawng hpe mu dat ai. Shan gaw ‘hpa rai hkrap nga a ta?’ nga nna shi hpe san ma ai.
Mari gaw, ‘Nye a madu hpe shanhte la mat wa nna kanang e tawn da kau ma ai mung ngai nchye nngai,’ nga nna bai htan ai. Dai hpang Mari gaw kayin nna yu dat yang masha langai mi hpe mu dat ai. Dai wa gaw: Kadai hpe tam nga n ni? nga nna shi hpe san ai.
Mari gaw dai wa hpe sun sin ai wa rai na zawn nawn nna, Yesu a moi mang hpe la mat ai mung shi nan rai na re, nga nna myit ai. Dai majaw: ‘Nye a madu hpe nang hpai la kau ai rai yang gaw, kanang e tawn da ai hpe tsun dan rit law,’ nga nna tsun ai. Raitimung dai wa gaw Yesu nan rai nga ai. Mari nmatsing lu ai hkum hpe dagraw tawn ai. Mari amying gang nna shaga ai shaloi dai wa gaw Yesu re ai hpe Mari chye ai. Shi gaw sape ni a hpang de kagat wa nhtawm, ‘madu hpe ngai mu lu se ai,’ nga wa tsun dan ai.
Dai hpang dai shani hta nan sape lahkawng Ema-u kahtawng de sa wa nga ma yang masha langai mi gaw shan lahkawng hte rau sa wa ai. Sape lahkawng yan gaw Yesu sat kau hkrum ai majaw grai yawn nga ma ai. Raitimung dai wa gaw lam hkawm let Chyum Laika kaw na amyu myu tsun dan jang myit simsa ai lam lu la ma ai. Hpang jahtum e shan lahkawng lam lapran e shat sha na hkyen ai shaloi, dai wa gaw Yesu re ai hpe chye kau ma ai. Dai hpang Yesu mat mat ai. Dai sape lahkawng yan mung Yerusalem mare de alawansha bai nhtang wa nhtawm kasa ni hpe Yesu a lam wa tsun dan ma ai.
Dai ahkying hta nan Yesu gaw Petru hpe hkum shadan dan ai. Ndai lam hpe ngam ai masha ni na jang myit katu shajang wa ma ai. Shawng na sape lahkawng mung Yerusalem mare de bai du wa nna kasa ni hpe hkrum ma ai. Shan lahkawng hpe mung lam e Yesu hkum shadan dan ai lam tsun dan ma ai. Ndai lam ni tsun kajai hkat nga ai shaloi, mauhpa lam langai mi byin wa ai. Chye a ni?
Sumla kaw e yu dat u. Chyinghka hta zaw la tawn ai raitimung Yesu gaw gawk kata de shang wa nna hkum shadan dan ai. Dai shaloi sape ni grai kabu ma ai. Myit katu kahpra nga ai, shani nrai a ni? Dai aten du hkra Yesu gaw sape ni a man e kade lang hkum shadan dan sai kun? Manga lang rai sai n re a ni?
Yesu hkum shadan dan ai shaloi Htoma nnga ai. Dai majaw kaga kasa ni gaw: ‘Anhte madu hpe mu lu saga ai,’ nga nna tsun ma ai. Raitimung Htoma gaw, ngai hkum nan mu lu jang she kam na nga ai. Matsat ya na ai hpang e sape ni gaw zaw la ai gawk kata kaw e, hpawng de nga ma ai. Htoma mung lawm ai. Dai shaloi e Yesu gaw akajawng sha gawk kata kaw dan pru wa ai. Ya gaw Htoma kam sai.
Yawhan 20:11-29; Luka 24:13-43.


text:
-
JINGHPAW MASHA NI LAW MALAWNG NMU YU AI JINGHPAW LAIKA HKUM NI
Source: LA GINTAWNG MAGAZINE VOL. 3, Manmaw Buga Hkalup Hpung
Jinghpaw laika hta F hte V n lang ai, nlawm ai nga nna tsun ai hpe law law lang na yu na ga ai. Lang na, lawm na zawn kaja wa n nawn ai ni mung grai law na ga ai. Teng sha nga yang, Jinghpaw laika hta F hte V hpe lang ai, lawm ai.
Tinang nan nmu yu ai majaw n lang ai ngu tsun shut ai rai nga ai. Jinghpaw masha ni law malawng galoi mung garai nmu yu ai Jinghpaw laika hkum ni teng sha nga ai. Dai laika hkum hpe Sara Kaba Dr. Ola Hanson ka lajang da ai A Dictionary Of Kachin Language ngu ai laika buk hta mu lu ai. Garai nmu yu shi ai ni tinang a myit hte chyaw, mi npawt na hte hkrak jawm mu la yu ga ngu Sara Kaba Hanson ka lajang da ai ?Dictionary? kaw na laika shan hpe hkrang bung sumla dem la nna ndai laika hta bang dat ai rai.
PF
Laika man(561,562) hta rawng ai laika hkum re. Inglish laika hta F hte nsen bung ai Jinghpaw laika kanu (alphabet) ni hta na No.21 ngu n consonant(Jinghpaw ga hku garai n shamying shi) re ngu nna Dr. Ola Hanson lajang masat da nga ai hpe mu lu ga ai. Madung dat tsun mayu ai gaw, F hpe Jinghpaw laika hta lang da ai ngu ai re.
V
Laika man(700) hta rawng ai laika hkum re ai. Inglish laika hkum hta na V hte nen bung ai. Jinghpaw laika kanu ni hta na No.28 ngu na consonant re ngu ai. Ndai V hte F hpe, Gauri ngu ai Jinghpaw lakung ni tsun shaga ai ga hta lang ai. Dai Guuri lakung ni gaw, Manmaw Gingwang, Nmawk Ninghtawn na Pangmu(Sinlum), Lawdan, Kumpyi, Hpakawn, Gadaw, Manda, Prang Hkudung hte layang masawn kahtawng kaji ni hkan nga ai ni rai nhtawm, dai ni n ten e mung Gauri ga (Jinghpaw ga hte bung ai ) naw shaga nga ma ai re.
UI
Jinghpaw laika ka ai shaloi, dwi, gwi, lwi zawn re ai hkan e WI a malai UI hpe lang yang grau mai ai nga nna laika ni hta mu yu ai. Sara Hanson gaw UI hpe nchye lang ai ngu hku byin mat ai. UI hpe mung Sara Hanson lang (chye) nga ai lam yu yu ga.
(1.) nyui (laika man- 516)
(2.) nui (laika man-519,526)
ni hta, ndai UI hpe ( WI a shara hta) lang da ai hpe mu lu ai. Dai majaw, Jinghpaw laika ka ai lam hta WI lang ai shara ni hta UI mung mai lang nga ai re.
HKLAWK
Laika man(317) hta rawng ai laika hkum re ai. Wuloi ni hpe gali ya dingsi amyu mi (hpri hte n re ai sha, hpun hpe krawk nna dingsi tum shakap ai baw), myen ga hkawnglawng hpe tsun ai ga hkum rai nga ai. Ndai laika hkum a laklai ai lam gaw, consonant lahkawng a lapran e vowel nrawng ai lam rai nga ai.
HK hte L a lapran e hpa vowel mung n lang ai sha, consonant lahkawng hpe matut hkl ka da ai. Kaga laika hkum shagu hta consonant a hpang e vowel / dipthong (a,e,i,o,u,ai,au,oi,ui)langi ngai galoi mung ahkan nga ai. Ndai shara hta, hkalawk ngu nna, hk a hpang e a hkan ra ai raitim, n hkan ai sha ka da ai. Ka shut ai mung n rai nga ai lam hpe, hkalawk ngu nna a shalawm ai hku mung ka dan da nga ai hpe mu lu ai.
Dai majaw, ndai hklawk ngu gaw Inglish laika   clock zawn, c hte L hpe grai lawan nna matut tsun ai nsen rai sam ai. Ndai laika ka ai wa hku nna gaw, hkalawk ngu nna a shalawm ai hku ka ra ai nsen hpe sha she n yu we ai. Hklawk nga ai a n shalawm ai hku tsun ai nsen garai n na yu we ai
May 5, 2015 / KNET / 0
Categories: Htunghking, Uncategorized
Tags: K.Net
Jinghpaw Makam Masham hte Htung Hking Namiti Lambraw Yang Mare Hta Katara Lam Ningnan Hpaw Poi Galaw
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Duwa Zanhta Sin
(Jinghpaw Mung a Ningbaw Galaw ai aten 1957-1958)
Du
wa Zanhta Sin gaw Jinghpaw Wunpawng sha ni tsawra hkungga kasi tawn da
hkrum ai ningbaw ningla langai mi re. Du wa Du wa Zanhta Sin gaw 1920
ning May 21 ya shani Putao mare Buga hta shangai wa ai. Kawa Zanhta
Hpung hte kanu Zi Nem yan a kasha re. Kaji ai aten hta Putao mare
Nawnghkai kaw ABM jawng hta laika hpaji hpe hkaja la sai. 1936 ning hta
Myitkyina mare e tsang 7 awng la sai. 1939 ning hta Sagai mare kaw tsang
9 san poi hpe awng la nhtawm 1940 ning hta Mandalay kaw
tsang 10 san poi hpe awng la nu ai. Dai shaning sara tai lakmat lu nu ai
re. 1942-1947 ning hta Putao hte Sumpra Bum Mare hta Bumdu Rung kaw
magam bungli gun hpai ai. 1942 ning May 28 ya shani Jinghpaw Levi dap
hta shang lawm nna hpyen ma, laknak, lu sha mahkawng shinggyin ai hta
lit hkam re. 1947 ning hta K.N.C (Kachin National Congress) hpe woi awn
hpaw hpang sai. 1951 ning hta Myitkyina dingdung daw hku nna ra lata poi
shang let Amat tai sai. 1953-1956 ning du hkra Jinghpaw Mungdaw a
Hkringmang Rung a Atwi-wun lit hpe galaw gun hpai sai. 1956 ning hta
Rapdaw Amat bai lata san hkrum nna dai shaning July 16 ya shani Jinghpaw
Mungdaw Hkringmang hte Jinghpaw Mung Ningbaw lit hpe gun hpai sai. Du
wa Zanhta Sin mungdaw ningbaw tai nga ai aten hta Wunpawng sha ni a dai
lup dai hpang ga rai nga ai Hpimaw, Gawlam, Kang Hpang lamu ga manghkang
byin pru wa ai. Dai lamu ga hpe U Nu hte Hp.S.P.L Asuya gaw Miwa ni hpe
dut sha kau ya sai. Ndai lam hpe Mungchying sha, grau nna Wunpawng sha
ni kachyi mi pyi myit n hkrum ai majaw manghkang kaba pru sai. 1956 ning
October shata hta U Nu hte Hp.S.P.L ningbaw ni Miwa mung Pekin mare de
sa ma sai. Dai hpang sumtsan salang U Hla Maung, Hkyin Nyut ni hte rau
Jinghpaw Mung Ningbaw Duwa Zanhta Sin, Sama Duwa, DuwaZau Lawn ni
30.10.1956 ya shani bai hkan sa ma ai. Miwa mung Pekin de du ai shaloi
Hpimaw, Gawlam, Kanghpang mare hte seng nna myit hkrum lawm na matu U Nu
wa aja awa Duwa Zanhta Sin hpe tsun wu ai. Dai shaloi Duwa Zanhta Sin
gaw Jinghpaw Mungchying sha ni a ra sharawng ai lam n lawm ai sha Ngai
hkrai kachyi mi pyi n mai daw dan ai, ngu gwi gwi tsun wu ai. Ndai lamu
ga jarit hte seng nna hpaji chye ai Wunpawng jawng ma Du salang ni yawng
myit n hkrum ma ai. Dai majaw Jinghpaw Mung shara shagu hta myit n
hkrum ai lam n-gun madun shamu shamawt ai lam amyu myu galaw lai wa sai.
Ndai zawn madun shamu shamawt ai lam gaw Shanglawt lu ai hpang Jinghpaw
Wunpawng Ramma ni a mung masa shamu shamawt ai lam byin tai wa sai.
12.12.1956 ya shani U Nu, Sama Duwa hte Wabaw Zau Rip hpe shaga la nna
miwa ni hpe lamu ga jaw na matu myit hkrum ai lam ta masat wa ka mahkret
let Miwa ni hpe anhte a dai daw dai hpang ga hpe dut sha sai re. Ndai
lamu ga hte seng nna U Nu gaw Jinghpaw salang ni hpe shaga la let woi
bawng ban ai, raitim kadai myit n hkrum lawm ai majaw Hopeless Leader
akyu n rawng ai ningbaw ni ngu, shat sha jaw sha rai shakre wu ai. Dai
zawn re ai manghkang ni a majaw 1958 ning June 4 ya shani Mungdaw
Ningbaw magam lit kaw na pru nu ai. 1960 ning hta ngang grin Hp.S.P.L
Hpung hku nna ra lata poi shang let Amat bai tai sai. San seng Hp.S.P.L a
Bukda makam masham hpe Myen mungdan a makam masham galaw na hte seng
nna grai ninghkap ai wa re. Duwa Zanhta Sin gaw tinang a myu tinang a
Buga myu tsaw share shagan re. Masha hte tsun shaga ai lam hta mung grai
pri-nem hkra tsun shaga chye ai hte myit grai galu gaba ai. Shi a mung
masa hte seng nna hkam la ai lam gaw shi a prat hta nga ai ningbaw ni
hte shai ai. Mung shawa hpe grai tsaw ra let mungchying sha ni maga gwi
gwi tsap ai ningbaw re. Magam bubgli ni hte grai sadi dung
let, grai myit kup ai. Shi gaw Hkalup Hpung rai nna makam masham lam
hta grai shakut ai wa re. Shi hte hku hkau ai ni yawng shi hpe grai
tsawra ai. Daru ahkre jahkrit shama ai lam n nga ai sha myit galu let
pawt sindawng ai lam n nga ai. Ndai zawn re ai myit masa a majaw, masha
law law wa, grai tsawra hkungga ai Jinghpaw Wunpawng sha ni a ningbaw
langai mi re. Duwa Zanhta Sin gaw tinang a akyu n tam ai sha myu hte
mungdan a matu masa lam hta san san seng seng galaw lai wa sai. Jinghpaw
Mung Ningbaw ni hta Duwa Zanhta Sin gaw matsan dik re. Gade mi jam jau
hkrum tim shi a myi man gaw galoi mung mani sum sai rai nga ai. Shi
galaw lai wa sai magam bungli shi madun da ai kasi ningli ni gaw anhte
ka n ma, shagawp n ma rai nga ai law.
------------------
Duwa Zan Htar Shin Kachin On Democracy Upside Down by Hugawng Kachin


text: Jinghpaw Mungdaw Danai Lidu lam, Dumbang mare hte Nawng Mi Mare lapran na, ရဲဘက္စခန္း hkauna pa makau kaw, tai hpyen ni shim lam a matu hkam da ai Bawm hpe June (16) ya shana maga hkying (5:30pm) hta mare masha ni sa gabye hkrup la lai wa sai lam shiga na chye lu ai. N dai myen ni hkam da ai bawm hpe gabye la majaw asak (40) ning daram re Rakhine num langai si mat nna, Myen la (2) hkala hkrum lai wa sai lam na chye lu ai. Hkala hkrum ai Myen la yan hpe hk-l-y (297) tai hpyen dap ni modo hte htaw mat wa nna, Yuzana Company wang, Tsi Rung kaw tsi tsi gawn lajang ya nga ai lam shiga na lu ai. Bawm kapaw ai hta, Yuzana Company kaw na, na htu jak (ထြန္စက္) langai mung kapaw mat ai lam hte nd ai bawm kapaw ai lam hpe masu jahpai nna, myen hpyen ni gaw ya ten, Danai Lidu mawdaw lam hpe June (17) ya shani kawn, aten n masat hkawm wa hkawm sa lam hpe pat kau dat ai lam buga masha ni kawn na chye lu ai. N dai zawn myen hpyen ni lam pat ai hta Namti lahta, Maran Kahtawng kaw nna Danai Deng (8) Gate kaw du hkra pat hkum da ai re lam matut na chye lu ai.


text:
Hkungga Tsawra ai Ramma manaw manang ni, “Ramma Hte Nanghpam Tsi Mawan” ngu ai ginlam hpe gram gam garan ya mayu nngai. Tsawra ai ramma manaw manang ni, Ramma prat gaw, Kanu Kawa ni a shimlum la ai shingnip singkaw npu kata hta shanu nga let, myit ru myit tsang lam n nga, pyaw la dik ai aten mung rai nga ai. Dai hta n ga, Nawku hpung magam bungli, Mare magam bungli hte dinghku kata na magam bungli ni hta mung, n gun atsam marai hpring hte shakut, garum ya lu ai aten mung rai nga ai re. Ya na zawn, myitru tsam pu lam n nga ai ten re majaw, tinnang a shawng lam prat a matu, npawt nhpang gawde ra ai aten mung rai nga ai. Ndai zawn, anhte a tsawm htap la ai, hpa hte mung galai la nlu ai, manu dan la ai, ramma prat hpe marawp sha taw nga ai hpen kaba gaw, ya daini anhte a n gup hta galoi tsun nga ga ai, nang hpam tsi mawan nan rai nga ai. Ndai nang hpam tsin mawan ngu ai hta, tsa, malut hkayawm, Kani Chyang, Kani Hpraw, Yama, Formula hte kaga hpan amyu myu ni naw lawm nga ai re.
Lai mat wa sai, shaning law law aten hta gaw, ndai nanghpam tsi mawan ni hpe, hpun asi hkan na shaw la nna, sung lang lai wa sai lam hpe mu chye lu nga ai. Bai tsa chyaru hpe, anhte a mungding tsi hkan mung, loi loi gaw, sung lang ai hpe gaw, yawng mu chye na nga ga. Raitim, ya daini gaw, Prat lahkam dep wa ai hte rau, Dat tsi ni hpe sung lang nna, gayau htut shapraw wa nga, tsi tawng, tsi ntsin, tsi shamun ni gaw, sinak pala hta grau hkrit ra ai gung kaba nib yin wa nga sai. Ndai Dat Tsi hte htuk shapraw ai nanghpam tsin mawan ni hpe lu sha jai lang ai a marang e, anhte a myit nyan marai ni hpe shayawm kau ya lu ai, ndum ndam rai wa shangun ai, tinang a tsun shaga, hkawmsa hkawmwa lam ni hpe du hkra yawng galai shai kau ya lu nga ai. Ya daini ahte myu sha ni yawng a yawn hpa langai mi gaw, sak naw ram nga ai, ramma ni law malawng ngu na ram, ndai nanghpam tsin yam panglai hta hka hpung yawt taw nga ai ni grai law wa nga saga ai. Bai nna, jawng lung aten naw ram nga ai ramma ni mung, nanghpam tsi mawan hpe sha madung tawn da let, jawng laika ni yawng hpe shingdu tawn da masai.
Anhte a Nu Wa ni gaw, laika hpaji chye chyang wa mu ga, nga nna, shanhte hpa nlu lu, nlu sha rai tim, kashu kasha ni hpe laika hpaji jawng de sa tawn da ya sai re. Ndai lam ni yawng hpe, ya daini anhte ramma ni myit hta galoi mung bang da let, hkawmsa ra nga ga ai. Tsawra ai ramma ni, anhte nang ngai myu hpe tsaw ra ai rai yang, mung hpe tsaw ra ai rai yang, ndai nanghpam tsi mawan ni hpe koi gam ra saga ai. Ya daini na aten hta anhte a myu mare kaba hkan sha nrai, mare kahtawng ning chawng, shara shagu hkan du hkra, nanghpam tsi mawan ni du taw nga sai re. Ndai Nanghpam tsi mawan ni gaw, hpu nau myo sha ni, anhte myo sha ni yawng htum mat wa mu ga, yaw sahda let, katsi majan hku nna, kasat taw nga ai re hpe dum hprang ra saga ai. Ndai nanghpam tsi mawan lu sha jai lang ai a akyu gaw, hpa mung nnga nga ai, lu tawn da ai, ja sut gan htum mat wa shangun ai, hkum hkrang hpraw nsam galai shai mat wa ai hte hkamja lam hpe du hkra, hkra machyi wa shangun lu nga ai. Dai hta n ga, Nu wa ni a myiprwi jahkrat ya ai hte dinghku kata mang hkang shabyin ya ai mung, nanghpam tsi mawan sha rai nga ai re.
Bai nna, ndai nanghpam tsi mawan hpe hpa majaw, lu sha jai lang nga ga ai kun? ngu ai hpe maram yu ga nga yang, nkau mi gaw, kanawn manang nkaja ai hte hkrum katut ai majaw, Bai nkau mi gaw, myitru myit htum ai majaw, jinghpaw ga malai, chyan yu ngu yang, kadawng bang ai ni grai law nga ga ai. Dai hta n ga, nkau mi gaw, dum nta kun dinghku kata shada nru nra rai nna, myit htum a jum, hkrup ai shara de hkawmsa hkawm ai majaw, hpang jahtum gaw, nanghpam tsi mawan a mayam tai mat wa ai ni mung lawm nga ga ai.
Tsawra ai ramma manaw manang ni, nanghpam tsi mawan hpe lu sha na matu, manaw manang ni, gunglau wa ai ate hta mung, myit hpe hting hkang da nga ga, bai nna, lam n kaja ai de hkawmsa nga ai, manaw manang ni hpe lam kaja de bai woi sa la nga ga. Ndai Nanghpam tsi mawan kaw na, lawt lu na matu, ahkyak madung gaw, anhte a myit masin lak nak re. Ndai lam hte seng nna, ngai a manang langai mi a mabyin hpe tsun dan mayu nngai, shi gaw, ya na Formula ngu ai lu sha nga ai wa re, shi dai tsi mawan hpe gaw, Dakksu jawngma prat aten kaw nna, lu sha jai lang hpang nga sai.
Ya na zawn, Dakksu jawng ni mung ngut nna, Ramma ni hpe woi awn let, nawku hpung a magam bungli hpe shakut hkawmsa taw nga ai. Lani mi hta gaw, ramma sharin dabang hpaw na hkyen taw nga masai, dai hta shi mung, Ramma hte Nanghpam tsi mawan ngu ai ga baw hpe sharin ya na hkyen taw nga nu ai. Dai shaloi shi hkum nan lu sha jai lang nga ai, ndai nanghpam tsi mawan a lam hpe sharin ya ra ai majaw, gara hku nna mung nmai byin ai lam rai nga ai i….. shaloi shi rung gawk kata mau dung taw nga ai…. ndum shami rai yu dat ai shaloi… shanhte a rung gawk shakum hta ka shakap da ai….. (Esia 43:5) kaw na… Hkum hkrit et, ngai nang hte rau rai nga nngai…. nga ai chyum mungga daw hpe shi mu hti dat wu ai hte rau… aw…. karai Wa ngai hpe n kabai kau da ai sha, ngai hte rau sha she rai nga ai ngu…. myit la let, dai ni kaw nna gaw, ngai ndai nanghpam tsi mawan hpe tawn kau sana re, nga nna, tawn kau sanu ai. Dai hta n ga, dai ramma dabang hta mung, shi hkum nan yawng a kasi tai let, shi a prat mahkrum madup hte hpawn ramma ni hpe sharin ya sanu ai. Tsaw ra ai ramma ni, ya sha na la lu sai, manang wa a mabyin hpe anhte mung, kasi la mai nga ga ai re, anhte a myit hpe dang ai rai yang, hpa lam mung, mai byin nga ai, nmai byin ai lam ni gaw, ndai dinghta ga ntsa hta hpa mung n nga ai nga nna, laika ka Sara ni hkum nan tsun da nga ma ai re.
Tsaw ra ai ramma manaw manang ni lahta de tsun lai wa sai hte maren, anhte hpe hpa akyu mung, njaw ya lu ai, hkrit tsang ra dik ai nanghpam tsi mawan a tsin yam kata de, n shang wa u ga, koi gam let, myu sha ni a matu, nawku hpung a matu, kun dinghku a matu, akyu rawng manu dan ai kashu kasha ni byin tai wa lu hkra shakut hkawm sa wa ga ngu, n gun jaw, garan kachyan ya dat lu nngai law.
Ka Lajang ai – Sara Joseph Maru La Nan
RVA Jinghpaw Nsen Shapoi Dap, Manila, Philippines.


text:
Maumwi 38: Kin Yu 12
Ndai masha ni hpai wa ai namsi ni hpe yu dat mu. Asi sumbaw ai tsabyi lakung langai mi, kade daram kaba ai hpe yu yu mu. Masha lahkawng shingtau nna, hpai wa ai. Sabyin si hte, Maihpang si hpe mung yu yu mu. Ndai daram tsawm ai namsi gara kaw na sa la wa ma ni? Hkanan mung kaw na re. Hkanan mung kaw e, Abraham, Isek hte, Yaku ni moi kalang mi nga lai wa ma ai hpe naw myit dum na re. Raitimung dai mung hta hku wa kaba du wa ai majaw, Yaku gaw shi a nta masha ni hte Egutu mung de htawt sa wa ma ai. Shaning 216 ning daram na ai hpang Mawshe gaw Israela masha ni hpe Hkanan mung de bai woi shaga sa wa ai. Israela masha ni Ka-de-sha ngu ai nam mali e du nga masai.
Hkanan mung hta e, nhkru ai masha ni nga nga ma ai. Dai majaw Mawshe gaw kin-yu 12 hpe shangun dat ai: ‘Dai mung hta masha kade daram nga ma ai hte, kade daram n-gun ja ma ai lam sa yu shangun ai. Nai mam hkai na matu, ga sau kaja n kaja ai hpe sa yu wa mu. Bai nhtang wa ai shaloi, namsi nkau mi la wa mu,’ nga nna htet dat ai.
Kin-yu ni mung Ka-de-sha de bai nhtang du wa ma ai shaloi, Mawshe hpe wa tsun dan ma ai: ‘Grai kaja ai mungdan re da.’ Mawshe hpe namsi nkau mi wa madun dan ma ai. Raitimung kin yu marai 10 ni gaw: ‘Dai mung hta nga ai masha ni gaw n-gun atsam kaba ma ai. Dai mung hpe madu la na matu shakut yang anhte si mat ma na re,’ nga nna wa tsun ma ai.
Dai ga hpe Israela masha ni na ma ai shaloi, hkrit mat ma ai. ‘Egutu mung hta e shing nrai ndai nam namli e si mat yang pyi kaja na re nga ma ai. Majan hta anhte si mat ma na re, anhte a madu jan ni hte, anhte a kashu kasha ni mung rim la ai hkrum na re, Mawshe a malai kaga ningbaw langai mi lata la nna, Egutu mung de bai nhtang wa mat saga!’ nga nna tsun ma ai.
Raitimung kin-yu lahkawng gaw Yehowa hpe kamhpa ma ai. Masha ni a myit hpe jasim ya ma ai. Shan lahkawng a mying gaw Yawshu hte Hkaleb rai ma ai. Shan tsun ai gaw: ‘Hkum hkrit mu; Yehowa anhte hte rau rai nga ai; mungdan hpe aloi sha madu la lu na re,’ nga ma ai. Raitimung masha ni gaw nmadat ma ai. Yawshu hte Hkaleb hpe pyi sat kau mayu wa ma ai.
Dai re ai majaw Yehowa grai masin pawt nna: ‘Asak 20 ning na lahta na ni kadai mung Hkanan mung hta shang lu na ma ai nrai; Egutu mung hte nam mali e ngai madun dan ai lamik kumla ni hpe mu nga ning len, ya du hkra ngai hpe n kam hpa ma ai; dai majaw hpang jahtum langai mi mung nngam si ai du hkra nam mali e, 40 ning kawan hkawm ra na myit dai; Yawshu hte hkleb chyu sha Hkanan mung de shang lu na re,’ nga nna Mawshe hpe tsun ai.
Bu hkawm laika 13:1-33; 14:1-38.


text:
Anhte wunpawng sha ni gaw moi chyaloi nhkoi prat kaw na rau dung rau pra ginru ginsa yu hkrat wa ai ni chyu rai ga ai . Mayu Dama ,,Kahpu ganau ,Makyin jinghku hte rau ganawn mazum let myithkrum mit ra rai nga pra wa ga ai re .
Rai tim ya anhte Hpung prat de gale ,Madu yesu lata la sai amyu ni tai wa ai shaloi gaw ,,kaji kajaw hpe shayak hkat wa ma ai . Tinang a kashu kasha ni hpe Hpung nbung ai majaw nlu jaw sha ai . Hpung nbung ai majaw nlu la ai , nga nna she kamsham ai Karai gaw ngai sha rai tim ,amying sha nbung ai rai tim nkau mi hpung hpe lakap nna grai yak wa ma ai . Ngai mu mada ai gaw anhte yawng karai kasang a kashu kasha ni sha rai ga ai , Karai Kasang a man e mung ngai sha rai ga ai . Rai tim shamying ai mying nbung ai majaw mala la she tsan hkat ai majaw myit nhkrum ai zawn zawn nga nna tsun wa ma ai . Nkau Hpung woi ni , Hpung salang ni , Shara ni nan Hpung nbung jang jinghpaw shada wunpawng shada mi rai rai kashu kasha njaw sha hkat na matu mastun nga ma ai . Ndai gaw hpa majaw ta ? Ndai hku byin mai na i ?
Ramma hkawng kade tsaw ra hkat shada myit grai chye tau hkat nga ai re tim kaba ai ni Hpung nbung ai nga nna jahka kau ai mung tup she rai nga ai re . Ngut na gaw kaga maigan la hte la mat yang gaw chye..... Yau sai law nga hpa mung bai n,garu re ma ai . Manu dan ai WP ramma ni shada tsawra na ding hku de na hpe gaw grai ngun jaw ra ai ,hpung nbung ai nga majaw sha njahka yang kaja na re ngu mu nngai . Hpung ma nbung tim Karai kasang gaw ngai sha re ,,Mying sha shai mat ai re ,ngu ai hte maren WP shada Hpung nbung ai nga nna njaw sha hkat re ai gaw nmanu na re . Kaga amyu maigan ni hte ding hku de sha mat na hpe she tsang ga , ning hkap ga .
Anhte amyu ni hpa nlaw shi ga ai , sat lawat kaji la ai ning mu hte hpung ginhka ai hpe n,galaw yang kaja na re ngu mung nngai law . Moi kawn nna rau dung rau pra ni Hpung mying gang nna n,garan ga , n,gin hka ga ngu she ga saw mayu sai law .. Ngai hpa nchyoi shi ai wa a ning mu sha re majaw shut ai lam nga yang mara raw ya marit oi ...
jinghpaw zau


text:
Lama wa, KIA wa, Ya Na Asuya N’nan A Ga Madat let, Jarit Sin Dap hpe hkap la mat na nga yang gaw, moi du daw sai hkaw lai wa sai ni a...Baw Hka kadai wa na...Moi Asak Ap Nawng Lai Wa Sai Ni gaw, kaman rai wa sai kun?
SSA Hpu Nau Sam ni pi, Daw Dan Ai Lam, Tawk Hprut Rai Na, Shanhte a shawnglam hpe shanhte, Makawp Maga sa wa nga sai...Ya anhte KIA gaw, Ya du hkra wam wam rai nga yang gaw, Rawt Malan Hpung yawng a man hta, Kaya Kahpa wa n re kun?...Rawt Malan Hpung yawng a, Tingnyang up shara gaw la da nna.. Daw dan ai gaw, wam wam dam dam rai yang gaw,"N-gup gaw, Baw Law, Ta gaw Lagyaw" ga malai hte she bung nga sai...
SSA Hpu Nau Sam ni pi, Daw Dan Ai Lam, Tawk Hprut Rai Na, Shanhte a shawnglam hpe shanhte, Makawp Maga sa wa nga sai...Ya anhte KIA gaw, Ya du hkra wam wam rai nga yang gaw, Rawt Malan Hpung yawng a man hta, Kaya Kahpa wa n re kun?...Rawt Malan Hpung yawng a, Tingnyang up shara gaw la da nna.. Daw dan ai gaw, wam wam dam dam rai yang gaw,"N-gup gaw, Baw Law, Ta gaw Lagyaw" ga malai hte she bung nga sai...
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Ramma Komiti
Buga hpung a Ramma ni hpe woi awn zinlum kanawn mazum la ai hte Hpung a Sasana magam bungli ni hpe woi awn nga ai Komiti rai nga ai. Ramma Kanawn Mazum Hpawng ni gaw, shada tsaw ra hku hkau zinlum makyit mahkai ai hte, hpung a magam bungli hpe gunhpai nga ai re. Yangon kaw du nga ai Ramma shayi shadang sha ni hpe ladat amyu myu shaw let woi zinlum nga ai, Ramma ni a matu akyu rawng ai Sharin Hpawng ni, Laksan lamang ni hpe woi awn galaw nga ai.
Ramma Retreat
Ramma Camp
Youth Concert
Otf


text:
1. Maigan Mungdan ni hte matut mahkai lam.
-
(1) Wunpawng Mungdan Shanglawt Hpung gaw, masa rum, hpyen hkrum ai Maigan Mungdan ni hpung hte masha kadai raitim, lahkawng maga myit hkrum ai masa bungli ni hta pawng galaw ai lam shagu garum shingtau hkat ai lam ni hpe galaw sa wa na.
-
(2)WunpawngMungdanShanglawtHpunggaw,MaiganMungdannihtematutmahkaisawaailamnihtalawudemadun da ai hte maren, simsa ai hku ginrun nga pra ai hku madung (5) (Five Principles) hte matut mahkai sawa na.
-
(a) Langai wa a Mungdan lamu ga grin nga ai lam hte shadi jahprang hpe langai wa hkungga la ra ya na.
-
(b) Shada n-tawt lai hkat na.
-
(c) Langai wa a mung kata lam (Mungmasa, Sut Masa, Myit mang jasat jasa) ni hta langai wa n-tsa nje hpre na.
-
(d) Shada da madang maren hku tawn n-htawm, Lahkawng maga akyu pru ai hku matut mahkai sa wa na.
-
(e) Shada ngwi pyaw ai hku, Simsa ai hku nga pra kanawn mazum sa wa na.
(3)WunpawngMungdanShanglawtHpunggaw,garamaiganmungdanhteraitim,WunpawngMungdanhpejehpretawt lai wa zep ai lam sha n-galaw jang gaw, shada hkungga hkat let, lahkawng maga akyu a matu ngwi pyaw simsa ai hku Jinghku hku kanawn mazum sa wa na.
-
Mungkan Mungmasa Lam.
Wunpawng Mungdan Shanglawt Hpung gaw, Mungkan ngwi pyaw simsa lam hpe na chying ra sharawng ai Hpung re. Dai majaw, Mungkan ngwi pyaw simsa lam hpe jahten sharun dingbai/na galaw nga ai la wu de na lailen ni hpe ninghkap ai rai.
-
(1) Mung Maden Koloni (Colonism) lailen.
-
(2) Manang hpe jehpre ai amyu kaba lailen.
-
(3) Laknak kaba shingjawng ai lailen, ni rai nga ai.
-
-
Wunpawng Mungdan kata e shanu nga ai Maigan Amyu ni a lam.
Wunpawng Mungdan kata e shanu nga ai Maigan Amyu sha ni gaw, Wunpawng Mungdan Shanglawt Masa lam yan hte Wunpawng Mungdan Asuya Tara ni hpe tup hkrak hkan shatup let, tinang a kan bau bungli ni hpe n-dut n-dang galaw lu/sha lu ai. Wunpawng Mungdan a shanglawt magam bungli ni hpe mung ang ai daram gunhpai ra ai.
-
Wunpawng Mungdan shinggan e nga ai Wunpawng Amyu ni.
-
(1) Wunpawng Mungdan shinggan de shanu nga ai Wunpawng Amyu sha ni yawng, Wunpawng Mungdan Masha ahkaw ahkang lu ai masha ni re.
-
(2) Mungkan n tsa gara shara kaw shanu nga ai ni mi raitim, Wunpawng Amyu sha ni rai jang gaw, Wunpawng Mungdan Shang lawt magam lit hpe gunhpai ra ai.
-
(3) Wunpawng Mungdan gaw, Mungkan shara shagu bra ayai jawng nga ai Wunpawng Amyu Masha ni hte Wunpawng Mungdan masha ni yawng a Kanu Mungdan re.


text:
Shawng de MSF Belgium Mungdan kawn hpaw tawn ai NGO's hta magam gun ai sara ma Mery Chew(Malaysian) Kaw nna KDO kaw na marai lahkawng hpe Madi shadaw garum ya ai lam chye lu ai.Jawng shabrai hte ra ai lam ni hpe garum ya ai lam chye lu ai.
sara Ma Mery chew Garum ya ai Jawng ma yan gaw shata 6 (108 Hrs).Laban bat myi hta kalang hpaji sharin la ngut ai hpang dai ni gaw hpung dim dat Jawng yu poi shang lawm sai lam chye lu ai .KDO kaw na hpaji sharin hkam la lu ai yan gaw Sarma Nhkum Lu lu (shatapru) hte Shd : Wundang Seng (Hugawng Danai) de na yan re lam chye lu ai.
Malaysia mung dan na Myanmar refugee Tsin yam, myit daw myit hten myit ru tsang hkrum ai ni hpe shalan shabran ai lam galaw ya nga ai Uhpung ni hte ta gin dun garum ya nga re lam chye lu ai.


text:
Manang Ni
-
-
CHRISTMAS MAHKAWN BUK 1001 month ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
21 Oct 2008
bots@gtalkbots.com
Tuesday, October 21, 2008 | Laika Ka Ai Shanghtin
Mung Kan tin na Gtalk massage ni hpe la hti na hte matu na massage hpe share galaw na matu Gtalkbots ngu ai hpe gade n na shi yang bai galaw shapraw dat masai, pru she pru, :) pru ai hte lang chyu lang ai gaw ahhte n chye galaw ai ni :) :)
Gtalkbots ahlam hpe yawng ah matu mung ahkyu rawng na re ngu kam let bai share dat sai, galaw la na gaw madu lit she rai sai :)
gara hku galaw la na gaw n tsa na link kaw sa mai hti la sai detail nang rawng ai :)
http://gtalkbots.blogspot.com/Machye machyan ni jat wa lu mu ga yawng hpe :)
Labels: website
Subscribe to: Post Comments (Atom)


text:
KIO အစုိးရမွ ျငိမ္းခ်မ္းေရးေဖာ္ေဆာင္ေရးလုပ္ငန္းေကာင္မတီထံသုိ႔ ျပန္ၾကားစာ
Labels: N Dau Laika
1 comments:
- padang yesu said...
-
UNFC hte shing nrai UN hte rai rai dai 2 kaw na 1 hte rai na hku tawk hprut rai ra na re.shing tai, hkum shaga nga sa.W P sha ni a myit su ai anhte a Ka nu NHpan Ja Ra shaga ai ga zawn ngup ga dai ra ai.lai wa sai ten shi tsun nga ai W P manau shadung na lapu kun hpa kun nchye ai la wan ya jang la kau ga.yup mang hta myit pu ai hkrai mu nga ai.kadai wa teng man ai lam hkawm nga ai hpe asan apra ta tut hkrang madun ra sai ten ya rai sai.hkum agam nga masha myit nmyit ai masu hkrai masu dai sa wa myen asuya hpe,teng man ai atsam, Dai ai tawng nhtu zawn shaga ra sai.aung san kaw mung teng man ai ga shi shaga sa na nre,hpa majaw nga yang,nan hte Tengyinta ni baw,lagaw,ta singkaw yawng hkum sai nan hte nan hte daw dan la mu shi a myit kraw hta dai hku rawng nga chya lu re,ntsun sha praw ai she rai na sai.Shi hpa galaw dat na gaw shan hte myen shada masawp manam sha tsaw hkat shi b l dai sha rai sai.
- January 22, 2013 at 1:23 AM


text:
Manang Ni
-
-
CHRISTMAS MAHKAWN BUK 1001 month ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
17 Apr 2012
Off line Add on Firefox
Tuesday, April 17, 2012 | Laika Ka Ai Shanghtin
Scrapbook :
Firefox lang na internet 24 hours n lu ai ni matu kaja na re ! Firefox extenstion rai n na website ni hpe Offline mai hti na matu lang ai tool langai re ! add on kaw bang la na ti nang hti mayu ai website ni hpe internet nlu ai shaloi hti na matu Organize galaw la mai ai hku re...
Off line Email
Off line Website/Blog
Download : Here
Firefox lang na internet 24 hours n lu ai ni matu kaja na re ! Firefox extenstion rai n na website ni hpe Offline mai hti na matu lang ai tool langai re ! add on kaw bang la na ti nang hti mayu ai website ni hpe internet nlu ai shaloi hti na matu Organize galaw la mai ai hku re...
Off line Email
Off line Website/Blog
Download : Here
Labels: website
Subscribe to: Post Comments (Atom)


text:
Wunpawng Mungdan Shanglawt Hpung hte Mung Chying Sha ni hpe Mung maden myen hpyen amyu shamyit lai le hte Jinghpaw Mungdaw hte, Sam Mung Kachin Sub State, Ginra ni hta majan baw ai laning mi ladu hkrum wa sai. Nhtang sumru sawn yu ga, n dai laning mi sha na ai majan wa moi (10) ning gasat ai majan hta grau nna hpyen ni hkrat sum ai hpe mu nga ga ai. Dai hte maren nahte Amyu Sha ni mung myit hkrum lam hta mung ya na madang gaw moi na hta tsaw htum rai nna, Karai Kasang hpe chyeju dum ra ga ai law. Dai majaw matut nna, Anhte Amyu Sha ni Karai Kasang hta manoi manat let n gun dating sa wa na ra saga ai. Anhte Amyu Sha ni hta kaja tim n kaja tim KIO/KIA hta lai nna Amyu hkye Mungdan hkye na mung masa hpung anhte Jinghpaw ni kaw n nga ai. Hpa majaw nga yang Wunpawng Mungdan Shanglawt Hpung gaw anhte Amyu ni a Jiwoi Jiwa prat kaw nna lang nga ai Gumchying Gumsa up hkang lailen hte woi awn nga ai. N dai up hkang ladat gaw Amyu Sha ni hpe Mungdan lu woi na lam n nga ai ngu nna daru magam ahkang aya hpe 1961 ning kawn dawm la kau ya sai. Dai majaw Wunpawng Mungdan Shanglawt Kongsi kaw nna nhtoi 7/6/2012 ya shani Amyu Sha gahkyin gumdin lam a hkyak nga ga ai majaw Wunpawng Wuhpung shagu hta na magam gun ni hte Mung chying Shawa ni lam amyu myu hku byin pru ai mara ni hpe 2004 hta n dau shabra mara raw, Amnesty aming laika tara naw shang ai nga mu hti lu na saga ai.
Dai majaw Jinghpaw Wunpawng Amyu Sha ni yawng gaw Wunpawng Mungdan Shanglawt Hpung woi awn ai kata hta lapai lahkra num she n sahng ai sha Karai langai Hkristu langai hta myit hkrum gahkyin gumdin dating sa wa ga. Dai hte maren Wunpawng Mungdan Shanglawt Ginjaw Komiti magam gun ni mahkra mung Karai Mungga hta Amyu n gin hka, makam masham n lata ai sha ngai ngu ai myit hpe mung kau da nna Karai Kasang hpe n htung tawn jang gaw a myu Sha ni awng dawm Shanglawt lu na gaw a ga lahtum n shut rai sai. Dai majaw Wunpawng Sha ni mahkra gade nna yang Karai jaw ai Mungdan hpe lu la na saga ai law.
Amyu Sha lam ht n gun dating tsap nga ga.


text:
Manang Ni
-
-
CHRISTMAS MAHKAWN BUK 1001 month ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
3 Dec 2008
Download Helper Hpe Bai shakyen Dat ya na :)
Wednesday, December 03, 2008 | Laika Ka Ai Shanghtin
Shi hte ngai hkrum ai nau n na shi ai :) Plugin ....Hpe she tsung ai re lu.............:)
Christmas gaw shaning shagu du ai she re gaw i? du jang gaw shanglawm kabu chyeju shakawng rai na ra ai bungli gaw matut galaw ra ai rai nga ai :) post n ka ai 2 or 3 ya rai mat na madu hkum madu loi shadum la ai she re yaw :) kadai hpe n tsung mayu ai :D grai grai rai myit su ai ni hkrai ngai na n ta kaw laika ni sahti sa hkring sa rai na hpe kadai n tsung dan tim chye taw ai yaw, n myit su ai ni gaw cbox kaw laika n ka da ai sha ra ai :) :)
Dai na bai ka madun na hte hpa gaw nsen ai rai tim chye ai hte maren intro loi lawm mat sai, ok dai na manang ni hpe loi bai bawkhte dan mayu ai lam gaw, chye ai ni mung lang taw na sai n chye ai ni matu hte loi chyam mayu ai ni matu rai na re, christmas n htoi ni hta madu yu mayu ai sumla hkrung ni hpe Online...site n tsa kaw na ahloi ahli sha download lu garawt lu mai na matu ....Firefox...Plugin ...hpe bai shachyen dat ya mayu n ngai.....
Dai plugin hpe firefor kaw bang la jang mai lang sai, gara hku bai lang ra na i? nga jang gaw dai hpe install ngut jang firefox brower kaw n dai hku re mu na re....
Dai wa gaw Youtube,Google,Mega,zawng re popular byin ai site ni yawng kaw na video hte sumla and MP3 ni hpe Flv file hku na download mai garawt la ai hku re :)
Bai na dai plugin gaw Video sha n re mp3 song website ni hpe mung madu ra ai mahkawng ni hpe software n lang ai sha download mai garawt la ai, grai ahkyu rawng ai Plugin langai re :) Add on gaw yawng chye bang la na sai kam ai :)
ok n chye ai ni matu :) n dai hku yaw tools...addon
Ngut jang n dai zawng rai mu jang bungli galaw sai
https://addons.mozilla.org/en-US/firefox/search?q=video+downloadhelper&cat=all
Dai re Direct link gaw :) N dai zawng rai download galaw da ai video hpe madu computer kaw Quality Hte n dai zawng Ngai gaw lu hkam sha taw taw re hku re :)
Youtube hkang yu yang nau n tsawm ai quality ni dai hku download galaw na yu jang majoi she tsawm ai wa rai sa kaja sha n masu ai :) :)
Tsawm Ai I? :D :) :) Enjoy Yaw !!!!
Labels: website
Subscribe to: Post Comments (Atom)


text:
时间:2016-09-07 09:07:46 来源:1981 ning lado 2《Wunpong》
KAWA POT A TSAM N-GUN
Maran No Seng
Shinggyim masha,
Zingri ai kam mara,
Asi asat,
Gahtam azat.
Sharo nat shagu,
Ngaishu ngaisha ni ma hkra.
Raitim,
Myit go n si nngai.
Nye a hkum ko nna,
Ginru ginsa bai shapra,
Ruyak mi hkrum tim,
Maku shangai na myit da-ting nsim.
Laning mi kau mi shatut,
Shaning shanang dangam shakut,
Nye a myu hpe shawum shaja,
Nbyin byin hkra shaja na.
Kawa pot ndai zon shaga,
Nsen n pru tim ngoi ai na,
Shi a myit atsam wa,
Ngai hpe n-gun jo ya nga,
Nye a prat ndai hte,
Myu hpe masat masa na oi.
《Wunpong》hkumhpa laika go 1981 ning shata 8 pro 1 ya shani shalat hpang ai re. Laika shapro lakmat nambat 53-1028/I, shi go ya yang Miwa mung hta Jinghpo ni a tara shang ai hkumhpa hparat laika buk langai rai to nga ai, laning mi mali lang shapro nna, lado mi hta galang lang shapro ga ai, daining du yang 133 lang shapro lai wa sai.
《Wunpong》hkumhpa laika buk hta: Sumrai, ga shagop, kum yai, mabyin masa, htunghking ningli, labau lara, maumui mausa, machye machyang, shiga, sumla, datbung re laika ngau ni bang ga ai.
Laika ngau shagun jo hkringdat: 784655328@qq.com
Hkringdat: Sakhkung mungdo Mangshi Yungham gat lam 14-41,
《Wunpong》ka shinggyin hpung
Chyenan: 0692-2121820
Mu madu:Hpaudo Bok Tong
Zazek nambai:678400
地址:芒市勇罕街14-41号
德宏州文联《文蚌》编辑部


text:
Rev. Dr. Lahpai Zau Lat
"HPUNG TAU" NGU AI GAW
Rev. Dr. Lahpai Zau Lat
Ga N-hpaw:
"Hpung Tau" ngu ai gaw hpa lachyum, gara kaw na byin pru hpang wa ai, kaning re ai arawn asam ni lu nna hpa baw bungli lit ni hpe gun hpai na rai nhtawm, kaning re ai myit masa hte gun hpai na ngu ai hpe "Chyum Laika Ning mu" hku Jinghpaw Wunpawng Hkalup hpung ni hta lata tut, npawt nhpang hku chye na da mai ai lam ni hpe Kasa Laika 6:1-6; I Timo 3:8-13 ni hta mu lu ai Chyum ga ni hpe madung dat let lawu de na hte maren, kadun ai hku tang madun dat ai rai.
1. "Hpung Tau" ngu ai Mying a Lachyum
Ga Shaka Nnan prat e Hpung a daw hpum daw nu tai lai wa sai hpung magam gun "Hpung Tau" ngu ai mying gaw, Greek Heleni ga dia,konoj - diakonos ngu ai kaw na wa ai hpe mu chye lu nga ai (Hpilp. 1:1; I Tim. 3:8,12 zrn. hpe yu u). Dai Heleni ga Diakonos kaw nna Latin, Diaconus; dai kaw nna, Inglik hku "Deacon" ngu ai hpe myen hku "Thin-htauk" ngu ga gale tawn ai hta hkan nna Jinghpaw Chyum Laika hta "Hpung Tau" ngu nna ga byan da nga ai hpe maram chye lu nga ga ai.
"Diakonos" ngu ai mying hku n re ai diakone,w -diakoneo ngu ai "galaw ai"(verb) hku nga jang, "daw jau ai" (serve), "daw jaw ai" (wait upon) - grau nna gaw lu sha daw jaw nga ai hpe tsun mayu nga ai. Dai hku nga jang, "diakonos" ngu ai Heleni ga a lachyum madung ni gaw, daw jau ai shangun ma, ali ama, mayam, grau nna gaw masha ni hpe malu masha daw jaw daw ya ai "hpajau hpala" (saboi htu) ngu ai lachyum rai nga ai (Yaw 2:5, 9; Mk. 1:31 ni hpe yu u). Shangun ma, ali ama, mayam ngu ai hku nna Mt 20:26; 22:13; 23:11; Mk 10:45; I Kor 3:5; Kol 1:23, 26; Ehp 3:7, 6:21; I Htes 3:2 ni hta mu lu nga ai sha n-ga, Hpung na mu gun ai "Hpung Tau" ngu ai hku gaw Ko. 1:7, 4:7; I Tim 3:8, 12, 4:6; Hpilp 1:1; Rom 16:1 ni hta mu lu nga ai.
Dai majaw, "Hpung Tau" ngu ai ni gaw: -
a. Madu Karai Kasang a shangun jahpan, ali ama, n chyang mayam ni rai nna kaga masha ni hpe hpajau hpala ni zawn shagrit shanem ai myit hte daw jau ai ni rai nga ma ai.
b. Yawhan 13:3-17 hta madun da ai Madu Yesu a kasi ningli hte maren, kaga hpung masha ni
a lagaw kashin nna nta nhku (Hpung kata) de hkap hkalum la ai grit nem ai bungli gun hpai ai ni rai nga ma ai.
c. Hpilipi 2:6-8 hta madun da ai hte maren, Yesu a kasi ningli hpe yu la let, kaga ni a matu mayam ahparaw nsam dagraw let tinang dai tinang a hkum hpe shagawm kau hkra ap nawngbungli gun hpai ai ni rai nga ma ai.
d. Dai re ai majaw, Hpung Tau bungli gun hpai ai lam ma hkra gaw tinang a akyu, tinang a arawng, tinang a matu amyat tam ai lam ni n rai; Karai Kasang a mying ningsang hte hpung shingkang dan hkung wa na matu galaw gunhpai ai lam she rai nga ai (I Kor 10:31-33).
2. "Hpung Tau" ngu nna Byin Pru wa ai Npawt Nhpang
"Hpung Tau" ngu nna shawng byin pru wa ang ai gaw, Diakonos "Hpung Tau" ngu
ai ga hpe ading tawk wa n lang da hkra rai tim, Kasa Laika 6: 1-6 hta mu lu ai mabyin masa kaw nna byin hpang wa ang ai ngu yawng jawm myit yu nga ma ai re. Ndai Kasa 6 kaw mu lu ai hte maren nga yang, Madu Yesu a hpang, Kasa ni a prat hta Hpung gaw jat galu kaba wa nna Kasa ni hkrai sha "Kabu gara shiga" hkaw tsun ai lam mi da, shani shagu na lu na sha na lam hte lam shagu hta yawng rap rap ra ra rai lu hkra n dang di lu mat ai majaw, yawng myit hkrum ai hte, Stehpan hte kaga - yawng marai sanit hpe chyip makup yu lajang na matu, lata mara akyu hpyi ai hte san da ai kaw nna ndai shara (post) gaw nga hpang wa sai hpe maram yu lu nga ai (Kasa 6:6). Ndai marai sanit a lit madung gaw, "Hpung" ngu ai Madu Yesu Hkristu / K.K. a
"Dinghku"hta ngai grau, nang grau ngu ai mi n nga, yawng hpyen hpyen pa pa, rap rap ra ra hkru kat hkra, lu lu lu sha ra nna ngwi pyaw ai Karai Kasang a Tsawra Dinghku rai hkra reng, hpajang, daw jau na lit rai nga ai.
3. Shawng na Hpung Labau hta na "Hpung Tau" ni a Sharaf
Lahta de tsun lai wa sai hte maren, mung ga htawn n rau bu nga ai Kasa ni hpe
madi shadaw na matu, kangka ai ni marai sanit hpe Kasa Laika 6: hta lata mara aya dang da ya masai. Dai ni hpe "Diakonos"- Hpung Tau ngu ai ga hkum nan gaw n lang da nga ai. Raitim, dai kaw madun da ai shanhte a bungli ni, arawn asam ni mahkra gaw "Hpung Tau" ni a lam - de a npawt nhpang a lam ni nan rai nga ai hpe gaw tak shut shara n nga nga ai. Ndai Kasa Laika gaw, Luka Laika hte CE 85 ning daram hta moi na Yesu a Kasa ni a prat htum wa magang nna Hkristan ningbaw hte masha ban ning nan galai wa ai aten e ka da nga ai.
"Diakonos"- Hpung Tau ngu ai mying hte nan hkrak re ai hku nna gaw kaga laika
ni (Rom 16:1; Hpilp. 1:1; I Tim 3:8-13) hkan mu lu nga ga ai. Grau azin ayang ka da ai I Tim 3:8-13 hpe yu ga nga yang, ndai laika gaw II Timohti hte Titu yan hte gumhpawn nna Pawlu a "Hpung Woi Laika ni"(Pastoral Epistles) ngu ai laika pang hta lawm nga ai. Ndai laika masum gaw Pawlu hpung woi nga ai Timohti hte Titu yan hpe shadum jahprang ai laika re nga tim kaja wa nga yang, Hpung a up hkang lam, n teng n man ai sara ni (false teachers) a lam hte kaga ni a matu kasi kamang tai ra ai lam ni hte seng ai laika ni re ai hta n-ga, "Pawlu a Laika ni" ngu nna Marcian wa (ca. 135-150 CE) mahkawng da ai laika ni hta mung n lawm re ai lam ni hpe yu yu yang, ndai kaw mu lu ai Hpung a up hkang lam, "episkopos"(Bishop)-Hpung Up (I Tim 3:1-7); "presbyteros" (Elder) - Hpung Salang -Hpung hpe up ai Salan, (I Tim 5:17-22); "Diakonos"(Deacon) Hpung Tau (I Tim 3:8-10, 2-13) ngu ai Hpung mu gun ni gaw Kasa ni a hpang na ban prat, Tsa ban 2 maga daw de hkrang ni she rai nga ai hpe masam yu lu nga ai. Ndai zawn Hpung Up; Hpung Salang; Hpung Tau nga tsang masum garan ai Hpung a up hkang hkrang gaw Yuda ni a dai aten dai aprat na Tara Jawng (Synagogue) hta Archi-synagogos ngu ai Tara Jawng Ningbaw, Gerousia ngu ai jawng up hkang salang ni hte Chazzan sh. Diakonos ngu ai karum kahtau nga nna tsang masum tawn nna up hkang ai lai len hpe hkan nga ai hpe mung mu chye lu nga ai.
4. "Hpung Tau" ni a Arawn Asam ni
(1) Sari rawng nna Chyoipra ai Wenyi hte(mungkan) hpaji byengya hkum ai jan/wa(Kasa 6:3)
(2) Shatep shingdi re ai: ga mashe n rawng ai; sabyi chyaru n lu lai ai hte; n seng ai amyat n marin ai jan/wa (I Tim 3:8).
(3) Makam masham a sung htum ai lam hpe san seng ai myit nsam hta machyu ai (I Tim 3:9).
(4) Shawng chyam dinglik yu, jep san yu ai hpang ram ging yang she lata mara akyu hpyi ap na (I Tim 3:10; Kasa 6:6).
(5) I Tim 3:11 hta na gunai/kaj - gunaikas ngu ai Greek Heleni ga hpe ndai kaw Hpung Tau jan ni sh. Num Hpung Tau ngu ga byan lu nga ai. Dai ni mung lahta de na arawn asam ni hte maren, shatep shingdi rai nna shatan n hkan (nlem ai) n re ai sha sadi sahka hte lam shagu hta kang ka sadi dung ai ni rai ra nga ai.
(6) Hpung tau ni gaw Yesu Hkristu Karai Kasang a nta dinghku kaba hpe daw jau ai ni re ai majaw, num langai-la langai sha lu ai wa/jan rai nhtawm, tinang a dinghku dum nta masha ni hpe atsawm sha up hkang lu ai jan/wa rai na - kasi ningli tai ra ai (I Tim 3:12).
5. Lata Mara Aya Dang ai lam
Law law hta na lata san la ai Stehpan hte manang ni marai sanit hpe lata mara aya dang ya ai lam hpe Kasa Laika 6:6 hta asan sha tsun da nga ai. Rai yang, shanhte gaw lahta de tsun nga ai "Diakonos"(Deacon) Hpung Tau ni rai ma ai ngu ading tawk madi madun da ai lam n nga ai majaw, Hpung tau ni hpe Hpung Up ni e zawn lata mara aya dang ra ai ngu tsun na yak nga ai. Ading tawk re ai sak se n mu lu tim makau kaw na kawai ai hku re ai sak se ni hpe gaw mu lu nga ai.
(1) Stehpan hte lata la hkrum ai ni marai sanit a arawn asam (Kasa 6:1-6) ni gaw I Tim 3:8- 13 hta madun da ai Hpung Tau ni lu ra ai arawn asam hte bung pre nga ai majaw, lata mara aya dang hkam la ai Stehpan hte manang ni gaw Hpung tau ni rai ang ai ngu tak sawn la lu nga ai. Bai nna, shanhte gun hpai ai lit ni mung I Tim 3: hta madun da ai Hpung Tau ni a bungli ni hte kadaw taw nga ai re.
(2) Kasa ni a hpang prat (post apostolic age) na laika ni hta Hpung Tau ni a lam grau nna dan leng ai hku mu lu nga ai. Hpung Kawa Hippolytus a "Apostolic Tradition" 9 hta lata mara aya dang hkam ai Hpung mu gun ni hta hti hkum 3 (1 - Hpung Up, 2 - Hpung up ai Salang ni) hta rai nga ai hpe adan aleng sha mu lu nga ai.
Hpung Tau ni a bungli gaw sa sak nawng ai alu ni hpe hta shinggyin zing da na hte, grau nna Poi Daw hte seng ai lam ni hpe lajang daw jau na lit rai nga ai. Dai hta n-ga matsan mayan ni hte machyi makaw masha ni a ra ai lam ni hpe seng ang ai Hpung Up ni hpe tsun shana nna sa du kawan karum ningtum rai let, Poi Daw nlu sha ai ni hpe sa lajang jaw na lit ni nga nga ai. Dai hta hpang daw de, Poi Daw aten e, seng ang ai Ja Chyum ga ni hti na lit ni du hkra lu nga ma ai.
Dai majaw, ndai moi de na Hkristan ni a hkan sa ai htung (tradition) hte lahta de sawk sagawn lai wa sai Kasa 6: hte I Tim 3 ni hpe madung dat ai hku rai jang, Hpung Tau ta mara aya dang ya ai lam gaw yawng a man e Chyoi pra ai bungli shatsam ai lam re ai majaw Chyum masa hte bung pre nga ai ngu lu nga ai. Buga jut shingnaw shagu hkan e gaw, Hpung Tau ni she si hkrung si htan, num hkung ran ma hkra (Hkalup hte Poi Daw hta lai nna) mahkra gu ji gu yang galaw taw nga ai majaw, Hpung Tau ni hpe lata mara aya dang ya nga ga ai re. Mare kaba de chyawm gaw, prat hta hkan nna lata mara ai lam n galaw nga ma ai.
6. Num Hpung Tau ni a lam
Hpung ning nan de mat wa ai aten kaw nna Nu Num ni gaw ahkyak ai shara kaw galoi mung atsap nang nga ma ai. Yesu Hkristu a prat na lam ni hpe yu yu yang mung Num ni a shang lawm gun hpai ai lam gaw kaba la nga ai. Num Hpung Tau ngu nna sawn la mai ai Chyum ga 2 hpe mu lu nga ai. Roma 16:1 hta, "Kenhkrea hpung na hpung tau rai nga ai anhte a kajan Hpobe" nga nna Kasa Pawlu ka da nga ai. Dai hta n-ga lahta de tsun lai wa sai hte maren I Tim 3:11 hta na gunai/kaj - gunaikas ngu ai hpe mung Hpung Tau jan/Num Hpung Tau ngu mai hti nga ai.
Dai hta grau nna 112 CE ning hta Bithynia Ginwang du Pliny the Younger Hkawseng Trajan wa hpe ka shana ai laika hta "Num Hpung Tau" ngu ai Hkristan num lahkawng hpe rim zingri ai lam rawng nga ai. Dai aten na kaga Hkristan laika ni hta Num Hpung Tau ni nga ai lam sak se law law nga nga ai sha n-ga shanhte a lak san bungli ni: (1) Num ni hpe hkalu hkam ya, nam man chya ra ai (2) maigan jan tai ai Hkristan num ni kaw shang kawan na hte (3) ma-chyi macaw ni hpe daw jau na hte shamai shatsai hkrum nna mai tsai hpang wa sai ni hpe kashin kamun ya zawn re ai bungli ni lawm nga ai. Dai re ai majaw, Num Hpung Tau ni a gun hpai lai wa sai bungli ni grai law ai hte ahkyak nga ai hpe mu lu nga ai.
Ga Dim:
Lahta de sawk sagawn da ai Chyum ga ni hpe azin ayang yu yu nna anhte a buga ka-htawng ning chyawng ni hte mare kaba hpung ni hta Hpung Tau dang ya mai, dang la mai nga ga ai rai.


text:
- Amyu kaba ngu ai ni gaw laga Amyu a ntsa e mung galu gaba chye chyang kunghpan lawhtam shangun mayu ai myit rawng ma ai hpe mu lu ai. Ga shadawn Englik ni gaw, Anhte zawn re naw kaji kadun nga ai ni, myi nhpaw na nna shi ai ni, laili laika nlu shi ai zawn re ni, Karai Kasang hpe rai nlu la shi ai zawn re ni, Lama na amyu htum hkyem mat wa na zawn re ni, matsan mayan n-nyi nkri hkrum nga ai ni yawng a ntsa e amyu n-ginghka ai sha myit galu kaba ai hte pawnba la, shading sharai la, lam madun la chye ma ai.
Dai rai yang daini myen amyu ni gaw myen mungdan a Asuya nga nna woi awn nga ai shaning 64 ning jan sai. Anhte nlaw nhtam shi ai myu bawsang ni a ntsa e lata tut hkrang shapraw taw nga ai yawshada lam ni gaw AMYU KABA LAILEN KUN? AMYU KAJI LAILEN KUN?. Anhte zawn rai nna naw kaji kadun nga ai ni, nlaw nhtam shi ai ni hpe lakawn la na gaw hkum tsun sa, galaw she htum mat na matu ladat amyu myu shaw nna Amyu shamyit taw nga ai myen asuya gaw tsep kawp amyu kaba nre. Grai gyipgyeng ai satan a-jet she re.
- Amyu kaba ngu ai ni gaw tinang hpe mara madi madun jang, Shut ai lam madi madun jang, atsawm sha myit yu nhtawm bai shading sharai la na matu hkamla chye ma ai. Dai rai yang myen asuya gaw mara madi madun jang, shut ai lam madi madun jang shading sharai la na matu hkamla nga ma ai kun?. Hkamla na gaw hkum tsun sa, Madi madun ai wa hpe madaw htawng bang na matu nhtang hku mara lu hkra tam nna adup zing ri ai ni rai ma ai. Ga shadawn Lahtaw Brang Shawng hte seng nna yu ga nga yang shanhte myen asuya ni mungmasa manghkang hpe mungmasa hte nhparan ai a majaw byin wa ai majan kaw nna shimlam lu na matu shanhte asuya ni uphkang ai ginra de shanu shingbyi nga ai masha hpe mara tam adup zingri ai gaw amyu kaba asuya nre ai lam grai dandawng nga ai. Bai langai mi gashadawn tsun ga nga yang 2008 ning hta shanhte myen hpyen asuya ni hkrai shanhte ra sharawng ai hku ka lajang tawn ai Constitution hpe gram galai na matu myu bawsang ni yawng madi madun ai raitim gram galai na matu hkamla ai lam nnga ai. Ndai constitution gaw laknak lang rawtmalan ai ni hpe nhtang hku mara tam na matu san san sha rai nga ai.Ndai zawn re myen asuya a yawshada lam gaw AMYU KABA LAILEN KUN?.
- Amyu kaba ngu ai ni gaw sadi dung ma ai. Gashadawn England asuya gaw tsun da ai lahkawng maga a myit hkrum gasadi hte maren 1997 ning hta Hong Kong hpe Miwa asuya a lata de bai ap ya sai. Dai rai yang myen asuya gaw Panglung Gasadi a ntsa e sadi dung ai kun? Myit hkrum tawn da ai Panglung Ga sadi hta, Myu bawsang ni yawng hkyawm lawm ai munghpawm mungdan gaw gap na matu, Amyu n-ginghka ai maen mara ahkaw ahkang hkamla lu na matu, Munghpawm mungdan shanglawt lu ai hpang 10 ning na jang ga garan pru mayu yang ga garan pru lu na matu,ndai myit hkrum lam ni a ntsa e langai mi pyi sadi dung ai lam nnga ai. Sadi ndung sadi run ai hte seng nna tsun jahta pyi nkam mat sai. Mala la ahkri nan ngu nngai.Ndai gaw AMYU KABA LAILEN KUN?
- Amyu kaba ngu ai ni gaw masha wa tsun ai ga hpe manu chye shadan ya ma ai. Gashadawn, nye a mahkrum madup hku tsun ga nga yang ya ngai du taw nga ai Sweden kaw na Sweden masha shanhpraw ni law malawng gaw, Ma kaji ni tsun ai mi rai rai, Gumgai dingla ni tsun ai mi rai rai, matsan ai wa tsun ai mi rai rai, Lusu ai wa tsun ai mi rai rai, Arawng sadang hte ahkaw ahkang tsaw nyem madang n-ginghka ai sha, tsun wa ai ga ni hpe atsawm sha htum hkra shawng madat la chye ma ai. Lama na atsawm nna kun rai jang gaw bai gahtap san wa ma ai. Bai langai mi gaw 1982 ning hta Ja Hta mare kaw Ningbaw Kaba Brang Seng mung lawm hkra rai maiwang shachyut jaugawng gawng ga ai. Mare masha ramma nkau mi gaw gwi hte hpa hte rai marawn jahtau shachyut na hku, Ningbaw Kaba hte anhte kau mi gaw chyahkyi shannga ni pru wa na maga de hkap na hku, Dai shaloi ngai ningbaw kaba hpe tsun ai, Dingla e nang ndai kaw hkap u.., ngai gaw aw ra maga hkyet de sa hkap na ngu tsun ai shaloi Ningbaw Kaba bai tsun ai gaw, maisa ma Brang ndai shara kaw gaw nang she grau chye na re nga a-tsawm sha bai tsun wa ai. Tsun mayu ai gaw amyu kaba myit myit ai ni gaw masha wa tsun ai ga hpe manu chye shadan ya ma ai. Gawngba ai myit, Raidum ai myit, masha hpe yu kaji ai myit ni nrawng ma ai.
Dai rai yang ndai ten hta myen asuya a ntsa e maram yu yang, masha wa tsun ai ga hpe kachyi mi pyi manu nshadan ai lam hpe mu lu ai. Wunpawng Mungdan Shanglawt Asuya KIO/KIA hku nna nmai byin ai hpe hpyi shawn taw nga ai ni nre. Lamu kanghkau ntsa na shata shagan wa di hpai ya marit ngu nna hpyi shawn taw nga ai nre. Daini Annau ni hta ra nan ra taw nga ai, Lu nan lu ging ai (Panglung Gasadi, Self Determination) hpe hpyi shawn taw nga ai ni she re. Raitim myen asuya gaw annau ni hpyi shawn ai ga hpe manu n shadan ya ai hta n-ga.., gwi kyi langai mi wau taw nga ai daram hku pyi nsawn ya ai. Ndai zawn re myen Asuya a myit jasat gaw AMYU KABA LAILEN KUN?.
- Amyu kaba ngu ai ni gaw masha a du, baw, asak hpe grai manu shadan chye ma ai. Shinggyim masha ni a asak hkye la ai bungli hpe she galaw ma ai. Ntara ai ni, Nhkru nkaja ai ni, matse labye myit rawng ai ni, hpe chyawm gaw shanhte hte gingdan ai mara hte maren jeyang ma ai. Dai rai yang daini myen mungdan kata kaw du, baw, asak hkrat sum mat wa sai ni a ntsa e atsawm sung sung sawn maram yu yang, myen asuya gaw shinggyim masha a asak hpe kachyi mi pyi manu n shadan ai hta n-ga mana maka nhkru nkaja ai matse labye satan nat tsasam amyu langai mi hte bung nga ai. Gap gasat jahkring tawn da sai hpe mara tam nna wa htim gap hpang wa ai mung shanhte, Shanhte chyawm gaw myen mungdan kata kaw nga ai laga amyu bawsang ni ma hkra hpe shamyit shamat kau na masing nan jahkrat tawn ai re majaw grai kam gasat na ma ai. Raitim KIO/KIA gaw grai kam nna gasat nga ai ni nre. Shanhte myen asuya ni nan amyu shamyit masing hte nan mara tam nna htim wa ai majaw hkap ninghkap ai she re. Anhte gaw shanhte a lawu myen mung de sa htim gasat ya ai ni nre. Majan hpe bai jahkring ga nga ai mung shanhte, Shanhte hku nna majan bai jahkring ga ngu ai gaw, Grau kaba ai majan bai baw na matu hpaila tam, mara tam ai bungli sha re. Hpa majaw nga yang Annau ni lu la ging ai ahkaw ahkang jaw na ga pyi tsep kawp ntsun ai. Gap gasat shawng jahkring ai hpang she jaw na ngu ai ga mung nmai kam ai. Annau ni hpe myen amyu ni masu ai gaw Bochok Aung San a prat kaw nna daini du hkra re, Galoi du hkra naw masu na kun? ngu na lam sha nga ai. Htum nhkraw ai masu kanu ni nan rai ma ai. Ndai zawn re myen asuya hpe AMYU KABA LAILEN NGU NA KUN?:
- Amyu kaba ngu ai ni gaw, hpa baw manghkang mi rai rai, byin wa ai manghkang kaji kaba ma hkra hpe masin machyu nna n-gun la ba hte shawng hparan ai lam n-galaw ai. Byin pru wa ai manghkang gaw hpa majaw byin pru wa ai kun? ngu ai manghkang a ningpawt hpe shawng alai shapraw nna hparan mat wa ma ai. Dai rai yang, myen asuya gaw, Daini Annau ni hpa majaw laknak lang Rawtmalan wa ai manghkang a ningpawt hpe shawng n alai nna hpyen n-gun la ba hte hkrai hparan taw nga ai gaw AMYU KABA LAILEN KUN? Bai nna byin lai mat wa sai 1988 ning na mungdan kata mung masha ni ninghkap gasu gabrawng wa ai manghkang hpe mung, sinat laknak nlang ai mung masha hpe majoi gap sharu kau ai.
- Amyu kaba ngu ai ni gaw, shada mara raw hkat ya lu ai lam hpe simsa lam a ningpawt ninghpang n-gun kaba re ngu ai hku chye na hkam la ma ai. Amyu kaba langai byin wa lu na matu mung shada mara raw hkat ai lam gaw ahkyak dik ai hku chye na hkamla ma ai. Dai rai yang, myen asuya gaw 2001 ning hta Annau ni a myitrum share shagan ni hpe Dap Ba (4) kaw mara kata majoi wa sat sharu kau ya ai. Dai hpe Wunpawng Mungdan Shanglawt Asuya gaw simsa lam hten mat na nra sharawng ai majaw matai htang ai lam n-galaw ai. Mara raw ya ai. Dai hpe myen asuya bai rai jang gaw nhtang hku chye na hkamla ma ai. KIO/KIA gaw hkrit ai majaw asum jaw ma ai ngu ai hku chye na hkamla ma ai. Dai majaw 2011 ning Jun shata praw 9 ya shani hpang dat ai majan raitim Annau ni bai asum jaw chyalu re ngu ai hku htim gasat dat ai re. Ndai zawn mara raw ya ai hpe nhtang hku hkamla shut ai a majaw daini gaw myen asuya a dukrung ntsa e grau kaba ai manghkang sumbu gaw lung dung taw nga sai hku re. Ndai zawn re myen asuya hpe AMYU KABA LAILEN LANG AI NAW NGU NA KUN?:
MYEN ASUYA GAW AMYU KABA LAILEN KUN? AMYU KAJI LAILEN KUN?
Labels: Laika Ngau


text:
-
2016 NING OCTOBER (8) YA SHANI NA KIO NDAU SHABRA LAIKA
October 8, 2016 / Kachin Net / 0
Categories: Ndau Laika, Uncategorized
2016 NING OCTOBER (8) YA SHANI NA UNFC NDAU SHABRA LAIKA KIA Dap Nawng Daju, Gidon Post Hpe Myen Hpyen Hpung Ni Laknak Kaba Hte Gap Gasat Nga
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Gap na mi rai rai, jahta na mi rai rai, anhte laga myu bawsang ni n-gun kaba ai Wuhpung byin hkra naw shawng gahkyin gumdin ai lam naw shawng galaw ra sai anhte laknak lang Rawt Malan taw nga ai myu bawsang ni myit hkrum gahkyin gumdin ai lam nlu shi ai kaw myen asuya hte sa hkrum hkrum rai jang gaw grau dumbru dumbra byin wa na masa nga ai.
Myen hpyen asuya a hpyendap hpe gashadawn hku tsun ga nga yang kujinjai hte shabung nna mung mai tsun nga ai. Ga kata kaw ganaw rawng taw nga ai kujinjai hpe gang htingnut shapraw nmai ai, shi hkum sha di mat hkam na re.
Dai hte maren Anhte laga myu bawsang ni a Mungdaw kata de ganaw bang tawn da ai myen hpyendap ni hpe myen asuya kawn galoi mung htingnut dawmla na nre. Majan sum nna si yang si hkam mat na ngu ai masa hku rai malu ai. Dai majaw myen hpyendap (kujinjai) hpe gaw ga hte hpawn kapaw shamawng kau yang sha mai na masa nga ai.
Laknak Rawt Malan Wuhpung ni myen asuya hte saboi ntsa e galoi du hkra gade daram bawngban tim MADU UP HKANG AI MUNGDAW ngu ai hpe jaw na masa nnga ai. MADU UP HKANG AI GINRA ngu ai ga baw sha tsun masat masu nna matut dip sha mat wa mayu ai masa re. Ga shadawn…
UWSA ni gap di la tawn ai lamu ga hpe Wa myu sha ni a madu up hkang ai mungdaw ngu nna ntsun masat ya lu ai, UWSP/UWSA ni a uphkang ginra ngu ai ga baw hku sha tsun masat ai.
Dik nna anhte Wunpawng Mungdan Shanglawt Asuya KIO/KIA ni Kachin State hpe gap di la tawn tim pyi gaw myen asuya hku nna Kachin myu sha ni a MADU UP HKANG AI MUNGDAW ngu ai ga baw pyi tsun na nre, KIO/KIA ni a UP HKANG AI GINRA ngu ga baw hku sha tsun masat chyalu sha re.
Lachyum gaw, Madu up hkang ai mungdaw ngu ai shingteng amying hte ahkaw ahkang jaw kau ai hpang gaw shanhte myen asuya ni htim gasat mung nmai mat sai, kam mara roi sha mung nmai mat sai. Ginra ngu ai shingteng amying ga baw hpe gaw… gadai uphkang ai ginra mi rai rai shanhte myen asuya ni aten ntam ai aten nlata ai naw htim gasat zing madu la mayu masa re. Myen asuya hte jahta jahkrup bawngban nna lata lahpan mi daram sha pa ai mungdaw pyi lu mai na masa nnga ai.
Myen asuya hpe federal munghpawm jawm gawgap ga ngu tsun aput taw nga yang gaw shanhte a myit hta shanhte hpe ja lahkum tingnyang kawn le kawa wahpang lapran de gumhtawn chyat rawng shangun ai zawn nga hkam sha na ma ai. Shanhte mung mungdan langai mi hku nna sha gaw nga mayu chyalu sha re. Myen asuya ni mung mungdan langai mi hku nga, Anhte laga myu bawsang ni mung Jet ai munghpawm mungdan Federal langai mi jawm gawgap nna nga re ai lam gaw mai kaja ai hte jaw dik ai yaw shada lam rai na re. Anhte laga myu bawsang ni a kata kaw gaw Mungdaw States 10,20 byin pru wa tim hpa manghkang nnga ai, rau jawm nga mai ai. Ahkyak madung gaw myen hte rau nnga na sha ahkyak re.
Sau Nan Du
By-jpks


text:
Gawng Shing-yan Ningnan Hpe Matut Hpun Da U
“Gawng shing-yan ningnan hpe nanhte dagraw nga myit dai.” —KOLOSE 3:10.
Mahkawn: 126, 28
1, 2. (a) Gawng shing-yan ning nan hpe lu hpun ai lam anhte gara hku chye lu ai kun? (b) Gawng shing-yan ningnan hte seng nna Kolose 3:10-14 hta hpa sharin la lu ai kun?
“GAWNG shing-yan ningnan” ngu ai gasi hpe Mungkan Nnan Ga Gale Chyum Laika hta lahkawng lang mu lu ai. (Ehpesu 4:24; Kolose 3:10) Dai gaw Karai Kasang myit ra ai hte maren, hpan da ai kaw nna nga ai atsam ningja hpe tsun mayu ai re. Anhte gaw gawng shing-yan ningnan hpe hpun lu na kun? Hpun lu ai. Yehowa gaw shi a hkrang bung sumla hte maren hpan da ai majaw, shi a kaja ai atsam ningja ni hpe anhte kasi la lu ai.—Ningpawt 1:26, 27; Ehpesu 5:1, JCLB.
2 Anhte gaw n hkum tsup ai ni re ai majaw, kalang lang n kaja ai hpe ra marin ai aten ni nga chye ai. Makau grupyin a majaw mung dai hku byin chye ai. Raitim, Yehowa matsan dum let karum ya ai majaw, anhte gaw shi byin shangun mayu ai masha byin wa lu ai. Dai zawn byin lu hkra, gawng shing-yan ningnan a atsam ningja ni hpe hkaja yu ga. (Kolose 3:10-14 hpe hti u.) Dai atsam ningja ni hpe hkaw tsun bungli hta, gara hku madun mai na hpe nang mu lu na.
Nanhte Yawng Gaw Langai Sha Rai Nga Myit Dai
3. Gawng shing-yan ningnan a atsam ningja langai gaw hpa rai kun?
3 Myi man n lata ai gaw, gawng shing-yan ningnan a ahkyak ai daw langai re ai hpe Pawlu sang lang dan ai. Shi ndai hku tsun ai: “Dai gawng shing-yan ningnan hta, Heleni masha hte Yuda masha, matu gadoi hkam ai wa hte matu gadoi n hkam ai wa, karing karang masha, Skuti masha, mayam wa, shanglawt wa ngu ai mi n nga lu ai.” * Nawku hpung hta, amyu, mungdan, arawng aya a majaw, ngai gaw kaga ni hta grau ai ngu n hkam sha ging ai. Hpa majaw kun? Anhte gaw Hkristu hpang hkan ai ni rai nna, anhte yawng gaw langai sha rai nga ai majaw re.—Kolose 3:11; Galati 3:28.
Amyu (sh) shingdu masa a majaw anhte garan ginhka nna kanawn mazum na n re
4. (a) Yehowa a mayam ni gaw kaga ni hpe gara hku kanawn mazum ra ai kun? (b) Hkristan kahkyin gumdin ai lam hpe gara gaw yak shangun ai kun?
4 Gawng shing-yan ningnan hpe anhte hpun yang, gara shingdu masa raitim, hpa amyu raitim, masha yawng hpe hkungga na re. (Roma 2:11) Mungdan nkau mi hta dai hku galaw na matu yak chye ai. Ga shadawn, lai wa sai aten hta dingda Africa kaw, asuya gaw amyu n bung ai ni hpe kaga ga nga shangun ai. Dai mungdan hta na masha law law hte hpawn Yehowa Sakse ni mung dai shara ni kaw naw nga nga ma ai. Uphkang hpung gaw myit masin hpe “maden dat” na matu n-gun jaw ai. Dai majaw, 2013 October hta amyu n bung ai hpunau nauna ni shada da hku hkau wa hkra, laksan lamang langai galaw na matu Uphkang hpung gaw ahkang jaw wa ai.—2 Korinhtu 6:13.
5, 6. (a) Mungdan langai hta Karai a masha ni grau kahkyin gumdin wa hkra hpa lamang ni hkyen lajang ya ai kun? (Ndai sumhpa shawng na sumla hpe yu u.) (b) Hpa akyu ni lu la ai kun?
5 Yehowa Sakse ni a nawku hpung lahkawng kaw nna amyu ga n bung ai ni shada da kru ya hte laban nhtoi ni hta, rau kanawn mazum na matu hpunau ni gaw hkyen lajang ya ma ai. Dai hpung lahkawng kaw na hpunau nauna ni gaw, hkaw tsun bungli rau sa ai, zuphpawng rau lung nna shada da a nta de sa chyai ma ai. Dai lamang hta nawku hpung tsa lam hku shang lawm ai majaw, gin jaw garan rung gaw kaja ai shiga law law hpe lu la ai. Dai hpe Sakse Hkam n re ai masha nkau mi pyi grai ra ma ai. Ga shadawn, kaga nawku htung na sara ndai hku tsun ai: “Ngai gaw Sakse Hkam n re ai. Raitim, nanhte gaw hkaw tsun bungli hpe grai kaja ai hku shinggyin da nna, amyu baw sang amyu myu hpe kahkyin gumdin shangun ai hpe gaw ngai tsun lu ai.” Hpunau nauna ni gaw, dai hku hkyen lajang ya ai hpe gara hku hkam sha ai kun?
6 Xhosa ga shaga ai nauna Noma gaw, shawng nnan hta shi a nta kaji de English ga shaga ai hpung kaw na ni hpe shaga na matu grai myit tsang taw nga ai. Shan hpraw Sakse Hkam ni hte rau hkaw tsun bungli sa nna shanhte a nta de sa chyai ngut ai hpang she ngai myit pyaw mat ai. Shi ndai hku tsun ai: “Shanhte ni mung anhte zawn yu maya masha ni sha re.” Dai majaw, English ga shaga ai hpung na hpunau nauna ni Xhosa ga shaga ai hpung de hkaw tsun bungli sa ai shaloi, Noma gaw masha nkau hpe shat daw na matu shi nta de saw shaga ai. Shan hpraw manam kaw nna, myitsu salang langai gaw nem ai plastic sutdek kaw kabu gara let dung taw ai hpe shi galoi n malap ai. Dai lamang matut nga ai akyu a majaw, hpunau nauna law law gaw manang nnan ni lu wa nna, shingdu masa n bung ai ni hte matut hku hkau lu wa ai.
Matsan Dum Myit Hte Mai Kaja Ai Myit Hpe Hpun Da U
7. Anhte gaw matsan dum myit hpe hpa majaw ayan madun ra ai kun?
7 Satan mungkan n htum dingsa, Yehowa a masha ni hta manghkang ni naw nga na re. Bungli nlu ai, machyi sawng ai, zingri zingrat hkrum ai, shingra tara tsin-yam hkrum ai, n hkru ai masha ni a majaw tinang lu ai arai ni sum mat ai hte kaga yakhkak ai lam ni anhte hkrum wa chye ai. Manghkang ni hkrum ai aten hta, langai hte langai karum ya na matu anhte hta jet ai matsan dum myit nga ra ai. Matsan dum myit nga yang, kaga ni hpe mai kaja ai hku kanawn mazum na re. (Ehpesu 4:32) Dai atsam ningja gaw, gawng shing-yan ningnan a adaw achyen re. Dai gaw Karai Kasang hpe kasi la na matu hte kaga ni hpe myit shalan ya na matu karum ya ai.—2 Korinhtu 1:3, 4.
8. Anhte a nawku hpung hta masha yawng hpe matsan dum myit hte mai kaja ai myit hpe madun yang kaja ai gara lam ni byin lu ai kun? Ga shadawn tsun dan u.
8 Anhte hpung de kaga mungdan kaw nna htawt wa ai masha (sh) gawngkya ai masha ni hpe mai kaja ai myit hpe gara hku grau madun lu na kun? Shanhte hpe hkap tau nna, jinghku byin hkra galaw na. Nawku hpung mung shanhte hpe hkap tau mayu ai lam chye hkra karum ya na re. (1 Korinhtu 12:22, 25) Ga shadawn, Philippines kaw nna Japan de htawt sa wa ai Dennika a lam hpe myit yu ga. Shi a bungli manang ni gaw, shi maigan masha re ai majaw atsawm n kanawn ma ai. Dai hpang Yehowa Sakse ni a zuphpawng de shi sa lung ai. Dennika ndai hku tsun ai: “Zuphpawng lung ai masha yawng ngu na daram gaw Japan ni rai tim, ngai hpe moi hkau wa ai manang zawn alum ala hkap tau la ma ai.” Hpunau ni shi hpe mai kaja ai myit matut madun ai majaw, Yehowa hpang de sit sa mayu wa ai. Dai hpang, shi hkaplup hkam la nna ya myitsu salang hku nna magam gun nga sai. Kaga myitsu salang ni mung, shi hte shi a madu jan Jennihpa hpe yu nna grai kabu nga ma ai. Shanhte ndai hku tsun ai: “Shan gaw prat hpe asan sha tawn let, Mungdan hpe shawng tawn ai ningshawng ni hku nna kasi kaja madun ma ai.”—Luka 12:31.
9, 10. Hkaw tsun bungli hta matsan dum ai myit hpe madun ai majaw kaja ai akyu ni lu la ai lam hpe ga shadawn jaw u.
9 Mungdan kabu gara shiga hkaw tsun ai hku nna “masha nlang hte hpe mai kaja ai amu galaw” na matu anhte hta ahkaw ahkang nga ai. (Galati 6:10) Yehowa Sakse law law gaw, maigan kaw nna htawt sa wa ai ni hpe matsan dum ai majaw amyu ga nnan hpe sharin la ma ai. (1 Korinhtu 9:23) Dai majaw kaja ai akyu ni hkam la lu ai. Ga shadawn, Australia kaw nna ningshawng Tithpani gaw, Brisbane mare na Swahili ga shaga ai hpung hpe karum na matu Swahili ga sharin wa ai. Dai ga hpe grai yak let sharin la ra ai raitim, shi a aprat gaw grau lachyum nga wa ai. Tithpani ndai hku tsun ai: “Hkaw tsun bungli hta myit rawt mayu yang, kaga amyu ga shaga ai nawku hpung hta magam gun u. Dai gaw kaga de n htawt ra ai sha bu hkawm ai hte bung ai. Anhte a mungkan grup hpunau nauna ni a kahkyin gumdin ai lam hpe nang tatut mu wa na re.”
10 Japan hta nga ai dinghku langai mung dai zawn galaw wa ai. Kasha Sakiko ndai hku tsun ai: “Anhte a hkaw tsun lawk hta htawt wa ai Brazil masha ni hpe chyahkring hkring mu ai. Shanhte hpe Portuguese Chyum Laika kaw nna Shingran 21:3, 4 (sh) Shakawn 37:10, 11, 29 zawn re ai Chyum daw ni hpe madun dan yang, shanhte myit lawm ai hte madat la nna, nkau mi myiprwi si pyi hkrat wa ai.” Dai dinghku gaw maigan masha ni hpe matsan dum ai myit nga nna shanhte ni hpe teng man ai lam chye shangun mayu ai majaw, dinghku nawng Portuguese ga sharin la ma ai. Dai hpang Portuguese ga shaga ai hpung hpe karum ya wa ai. Lai wa sai shaning ni hta, Yehowa hpe nawku wa hkra maigan masha law law hpe shanhte karum ya wa sai. Sakiko ndai hku tsun ai: “Portuguese ga sharin la na matu grai shakut ra tim, shakut wa ai majaw shaman chyeju grau lu la ai. Yehowa hpe anhte grai chyeju dum ai.”—Kasa 10:34, 35 hpe hti u.
Shagrit Shanem Ai Hpe Bu Hpun U
11, 12. (a) Gawng shing-yan ningnan hpe jaw ai hku hpa majaw hpun ra ai kun? (b) Shagrit shanem ai myit nga hkra hpa gaw karum ya ai kun?
11 Gawng shing-yan ningnan bu hpun ai gaw, kaga ni tinang hpe shakawn na matu n re ai sha, Yehowa hpe shagrau na matu sha rai ging ai. Hkum tsup ai lamu kasa pyi myit tsaw myit dap wa nna yubak galaw wa ai hpe dum ra ai. (Ezekela 28:17 hte shingdaw yu u.) Anhte gaw n hkum tsup ai majaw, gumrawng ai myit n nga hkra galaw na matu grai yak ai. Shagrit shanem ai myit hpe matut hpun ra ai. Dai hku galaw na matu hpa gaw karum ya na kun?
12 Shagrit shanem na matu karum ya ai lam langai gaw, Karai Mungga hpe shani shagu hti nna myit sawn sumru ai lam re. (Tara Jahprang 17:18-20) Yesu anhte hpe sharin ya ai lam ni hte shi a shagrit shanem ai kasi ningli ni hpe grau nna sumru ra ai. (Mahte 20:28) Yesu gaw shi a kasa ni a lagaw hpe kashin ya ai hku nna, grai shagrit shanem ai lam madun wa ai. (Yawhan 13:12-17) Anhte galaw lu ai kaga lam langai gaw chyoi pra ai wenyi lu na matu akyu hpyi ai hku nna re. Anhte gaw kaga ni hta grau ai ngu sawn la ai myit jasat hpe ninghkap lu na matu shi a wenyi gaw karum ya ai.—Galati 6:3, 4; Hpilipi 2:3.
Anhte shagrit shanem yang, nawku hpung gaw grau simsa wa nna kahkyin gumdin na re
13. Shagrit shanem yang hpa akyu ni hkam la lu na kun?
13 Ga Shagawp 22:4 hpe hti u. Shagrit shanem na matu anhte hpe Yehowa hpyi shawn da ai. Shagrit shanem ai myit gaw shaman chyeju law law lu shangun ai. Anhte shagrit shanem yang, nawku hpung gaw grau simsa wa nna kahkyin gumdin na re. Yehowa a kaba la ai mai kaja ai myit hpe mung lu la na re. Kasa Petru ndai hku tsun ai: “Nanhte nlang shada da daw nga myit ga, myit gyip ngu ai hpajet hpe kyit nga mu: kaning rai nme law, Karai Kasang gaw gumrawng ai ni hpe shadang da timung, myit gyip ai ni hpe chyeju jaw mu ai law.”—1 Petru 5:5.
Sumnung Ai Hte Myit Galu Ai Hpe Hpun U
14. Kadai gaw myit sumnung ai hte myit galu ai hta kaja dik kasi rai kun?
14 Dai ni na mungkan gaw, sumnung ai hte myit galu ai masha hpe gawngkya ai wa ngu shadu ma ai. Dai gaw n teng ai. Ndai kaja ai atsam ningja gaw, ninggawn tawa hta hpung atsam kaba htum re ai Yehowa kaw na sa ai re. Shi gaw shagrit shanem ai hte myit galu ai hta kasi kaja dik re. (2 Petru 3:9) Ga shadawn, Yehowa gaw Abraham hte Lawt hpe shi a lamu kasa hku nna mahtai jaw ai shaloi, kade daram myit galu ai hpe myit yu u. (Ningpawt 18:22-33; 19:18-21) Ga n madat ai Israela amyu sha ni hpe shaning 1,500 jan Yehowa gara hku myit galu wa ai hpe mung sawn yu u.—Ezekela 33:11.
15. Sumnung ai hte myit galu ai hta Yesu hpa kasi jahkrat wa ai kun?
15 Yesu mung “myit sumnung” ai. (Mahte 11:29) Shi sape ni a gawng kya ai lam ni hpe grai myit galu wa ai. Mungkan ga hta magam gun ai laman, Yesu gaw n tara ai hku chyahkring hkring mara shagun hkrum wa ai. Shi si ai du hkra sumnung ai hte myit galu ai hpe madun wa ai. Hpun ntsa hta grai machyi taw ai aten hta mung, shi hpe si hkra galaw wa ai ni hpe mara raw ya na matu Kawa hpe hpyi shawn wa ai. “Shanhte galaw ai lam hpe shanhte n chye nga ma ai” nga nna tsun ai. (Luka 23:34) Grai n ni nkri hkamsha taw ai aten hta pyi, sumnung ai hte myit galu ai lam hpe matut nna madun ai.—1 Petru 2:21-23 hpe hti u.
16. Sumnung ai hte shagrit shanem ai myit hpe anhte gara hku madun lu ai kun?
16 Sumnung ai hte shagrit shanem ai hpe madun mai ai lam langai hpe Pawlu ndai hku ka wa ai: “Shada da hkam mana ai hte, mara langai ngai nga yang gaw, shada da raw dat kau hkat nga mu: dai Madu nanhte a mara hpe raw dat kau ya ai hte maren, nanhte mung galaw nga mu.” (Kolose 3:13) Kaga masha ni hpe mara raw ya na matu anhte hta sumnung ai hte shagrit shanem ai myit nga ra ai. Dai gaw nawku hpung hta kahkyin gumdin ai lam matut nga na matu karum ya ai.
17. Sumnung ai hte shagrit shanem ai myit nga na matu hpa majaw ahkyak ai kun?
17 Kaga ni hpe sumnung ai hte shagrit shanem ai myit madun na matu, Yehowa anhte hpe hpyi shawn da ai. Anhte ni shi a mungkan nnan hta nga mayu yang, dai atsam ningja ni gaw n nga n mai re. (Mahte 5:5; Yaku 1:21) Anhte sumnung ai, myit galu ai nga yang, Yehowa hpe shagrau ai rai nna Chyum Laika lam matsun ni hpe hkan sa na matu kaga ni hpe karum ya lu ai.—Galati 6:1; 2 Timohti 2:24, 25.
Tsawra Ai Myit Hpe Hpun U
18. Tsawra ai myit hte myi man n lata ai lam gaw gara hku matut mahkai nga ai kun?
18 Anhte hkaja wa ai atsam ningja ni yawng gaw, tsawra ai myit hte matut mahkai nga ai. Ga shadawn, matsan ai ni hte lusu ai ni hpe myi man lata nna kanawn mazun wa ai hpunau ni hpe Yaku sharin shaga wa ai. Dai zawn akyang gaw, “na a htingbu wa hpe na a hkum hte maren nang tsawra” u ngu ai Karai a tara hpe tawt lai ai re ngu shi tsun wa ai. “Masha a myi man hpe nanhte tau yu nga myit yang gaw, nanhte yubak galaw nga myit dai” nga nna mung bai tsun ai. (Yaku 2:8, 9) Masha ni hpe anhte tsawra ai nga yang, shanhte a madang, hpaji, amyu hpe yu nna myi man lata ai baw galaw na n re. Myi man n lata ai gaw n tsa lam sha n rai ging ai. Teng man ai myit hte rai ging ai.
19. Tsawra ai myit hpe hpun na matu hpa majaw
19 Tsawra ai myit gaw “galu kaba nga ai, sumnung shingdi nga ai” hte “gumrawng gumtawng n rawng ai.” (1 Korinhtu 13:4) Anhte a htingbu ni hpe kabu gara shiga matut hkaw tsun lu na matu myit galu ai, sumnung shingdi ai hte shagrit shanem ai myit ni nga ra ai. (Mahte 28:19) Dai atsam ningja ni gaw, nawku hpung hta nga ai hpunau nauna ni yawng hte htap htuk hkra nga na matu karum ya ai. Dai zawn tsawra myit hpe anhte yawng madun yang, anhte a hpung gaw kahkyin gumdin nna Yehowa hpe shagrau ya lu ai. Kaga masha ni gaw dai zawn kahkyin gumdin ai hpe mu yang, teng man ai lam hpe grau myit lawm wa na re. “Dai nlang hte a ntsa e hkum tsup re ai makyit sumri ngu ai tsawra ai myit hpe kahtap hpun nga mu” ngu ai ga hte gawng shing-yan ningnan a lam hpe hpungdim dat da ai gaw grai htap htuk ai.—Kolose 3:14.
Galoi Mung Ningnan Byin Hkra Galaw Nga Mu
20. (a) Tinang hkum tinang hpa ga san ni san ra ai kun? Hpa majaw kun? (b) Gara aten hpe la nga ai kun?
20 ‘Gawng shing-yan dingsa hpe matut raw da na matu ngai hpa ni naw galaw ra ai kun?’ ngu tinang hkum tinang san ra ai. Yehowa anhte hpe karum na matu akyu hpyi ra ai. “Karai Kasang a mungdan a sali wunli hkam la lu na” matu n kaja ai myit sumru lam, galaw hkawm sa ai lam ni hpe shakut nna galai shai ra ai. (Galati 5:19-21) ‘Yehowa ra sharawng na matu nye a myit mang ai lam hpe matut galai shai nga ai kun?’ nga nna mung anhte san ra ai. (Ehpesu 4:23, 24) Anhte ni gaw n hkum tsup ai majaw, gawng shing-yan ningnan hpe shakut nna matut hpun da na matu shakut ra ai. Dai hku galoi mung matut nna galaw ra ai. Masha yawng gaw gawng shing-yan ningnan hpe hpun nna Yehowa a grai kaja ai atsam ningja ni hpe kasi la ai nga yang kade daram pyaw na rai ta!
^ စာပိုဒ်၊ 3 Chyum Laika prat hta, Skuti masha ni hpe zai ai ni re ngu mu nna yu kaji ma ai.


text:
View Full Version : yawn
yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn yawn
vBulletin® v3.6.12, Copyright ©2000-2018, Jelsoft Enterprises Ltd.


text:
Laimat wa sai 1990 a shawng daw de na,Hugawng pa a lam hpe ngai naw kahtap ka mayu ai, Daw hte daw matut mat wa na re.
Daw (1) Hpun sau maw,Jamaw,Jahpraw maw awng lawt Mare
Hugawng ga na awng lawt Mare gaw,Moishawng de N bawn Mung du ni up hkang ai shara re,Nbawn pyisa ga gaw ya na gala mung(india) du hkra lawm nga ai,mungdu ni up hkang ai prat lai mat wa ai hpang shanglawt prat e sinna gin wan gin jaw Dai hpa ning htawn,Awng lawt mare ngu nna bai up hkang sa wa ai re.Shawng daw de Awng lawt mare gaw Kahtawng (7 ) lawm ai buga re.Dai kahtawng ni gaw: Awnglawt,Hka wan,Maw hkawng,yulen,Hkamau hku,Dingrin Kawng,Hting nan Kahtawng ndai ni re.
Mura hpun sau, prat e Awnglawt mare gaw mying Kaba wa sai,Buga shagu na Myu hkum hkra du wa sai.Hkaw hta bum,Chyau mawng Bum na Mura Hpun sau a Majaw Prat galai Lauban Byin nna Mare kaba de htawt mat ai ni lawlaw rai sai,
Jamaw ,moi shawng daw de Kap dup hka,Gadu rum,shanu hka,Hkan na ja ni gaw N gun hteng ai bye hte Ja garan ai lamuga ni re nga jau man bu ni tsun nga ma ai,Kapdup hka na ja maw gaw moi myen,gala hkaw hkam prat Chyaloi nhkoi kaw na htu sha nga sai ja maw ni re lam, ya du hkra ja nhkum ni sakse nga ai lam mu lu nga ai.
Majan prat,
Moishawng de Danai hku lachyau hkawng,Hkamau hku tsau dam,Nbawn pisa gaw hkying htawng mare re nga nna Jauman bu ni tsun ma ai.Rai tim prat galai shagu Dam,ari hkrum tsinyam katut sha sha re ai gaw hugawng dung ni re lam mung tsun ma ai,Majan prat e Japan majan e sat sharu hkrum,English prat e Mung du ni masu hkrum,Myen Mung paliman prat e Mung du ni hpe Myuchyit tahkin myanmar ni e baw doi hkrum,Masala pati prat e Shang lawt hte myen gasat anut hkat ai kaw Mung Masha ni Wuloi ,dumsu lahkawng daru hkat ai kaw tsing du pa mwi ai hpa shamyit hkrum,Ya majan simsa lam la nna ngwi pyaw ten e labupan Katsi majan kaw bai hkrat sum re hpe mu lu nga ai.
Salang dingla usa nkau myi tsun ai Hugawng pa gaw manu dan ,nhprang sut rai ni hte hkum tsup ai shaman chye ju lu ai Wunpawng hka nan re,lusha sumhpa,nai mam magai ngai ai sutring sut chying sut chyat hting nu re,Rai tim hugawngpa@Majan pa mung re nga tsun ma ai,
Mying gum Hkawng ai ni mung gaw dan pru,
moi shawng daw de gaw alawng awk yang mung dan up,myu hpe woi awn ai ni pru wa wa re nga hkai tsun dan ma ai,hugawng mung du 12 hta na langai ngai gaw rai na sai,
yadai ni naw gum hkawng ai gaw, nang ngai yawng chye lu ai.sutdu Majoi Gin tawng Yup zau hkawng rai nga mali ai law.
Hpaji masa lam , gaw hugawng pa e ning tawn ai lam nmu lu ai ram re.rai tim Hparat lam hta Kung hpan ai ni mung gaw Nga lai wa sai hpe chye lu ai.
ya na prat-Hkau nbwi sam a blob na awnglawt jawng a lam kadun myi,
Ngai chye lu ai ram Awnglawt jawng ma ni gaw,Ya England e hpaji sharin nga ai ,bumsinwa
,USA e hpung tau Galaw nga ai Hpau wung Brang,ya Blog ka nga ai Hugawng,nkau mying malap taw nga ai,hpang de matut na.
ngai hugawng hte ya England kaw hpaji shakut nga ai manang wa mung dai hkau nbwi tsun ai ram pyi nre ai Kawa gin sum jawng ,Kawa lahkum 2 yep di nna sharin ai jawng hta lung lai wa yu sai wa re.
an hte jawng lung ten e Jawng ting rai yang texbook,laika kanu 1 sha nga ai majaw shani shagaw laika kanu kaw na tinang a laika buk kaw bai copy ka bang la ra ai prat ya du hkra a masting ngu dum nga nngai re.
shani gaw jawng sa,shana daw de yi sum hkau na de bai garum rai nrau nhtau rai shakut laiwa ga sai.Ginhtawng jawng dat ten gaw magwi dabang,ja dabang,hugawng mangai(nwaipan dabang) de bungli galaw ra ai ten ni rai nga ai.Awng lawt ga na npyaw dik gaw lanam na ta ,Hkumpup hte ,wawt,Machyi mayan ni wa re sai,myit dat yang ahkup she nga ai yaw.
Ngai grai matsing ai gasi gaw: moi an hte hpe hpaji sharin ya lai wa sai,Salng kaba Wana yaw Htung tsun ai,Hpaji ngu gaw: Walawng zawn re kaw,rai rai,Ulawng zawn re kaw rairai,nam dum zawn re kaw wa rairai, Gara kaw wa myi rarai ,sharin chye la lu na sha ahkyak re,nga an hte hpe n gun jaw lai wa yu sa.
An hte a jawng up Sara Kaba Hpau wung Tang Gun Tsun ai" nan hte hpe sara laika sharin dat ya ai gaw Basic ,hpang dat ya ai sha re,chye hti chye ka sai kaw na gaw nan hte hti nna jat la mu Mung kan ting laika buk kaw rawng ai.sanpoi awng nna sha hkum myitdik nga'' nga nna jawng dat ten num htet ga ni naw dum nga ai.
Daw (2) Hpe ten lu jang matut na,


text:
Hugawng a sara ni ,rai nga ai Sau kamai,Myu htan deng
Sarama Shawng Htawk tsing pan ( shanglawt tsing)
Marit nwai let shakram dat ai.Ngwi pyaw ai sumsing mung dan hta R I P
Yawn Hkyen Shiga
Jinghpaw Kasa de Myusha lam hte seng ai Ga Shagawp ni, Laika Ngau ni hpe galoi Mung ka ya nga ai Saranum Kaba Ah Nan (Shawnghtawk Tsin Pan) gaw October (26) ya jahpawt hkying (3:00) ten hta Madu Yesu hta yup pyaw mat sai lam na chye lu ai majaw Jinghpaw Kasa hte rau Jinghpaw Kasa Shiga hti Myusha ni yawng myit n pyaw hkam sha nga ga ai.
Jinghpaw Kasa de Myusha lam hte seng ai Ga Shagawp ni, Laika Ngau ni hpe galoi Mung ka ya nga ai Saranum Kaba Ah Nan (Shawnghtawk Tsin Pan) gaw October (26) ya jahpawt hkying (3:00) ten hta Madu Yesu hta yup pyaw mat sai lam na chye lu ai majaw Jinghpaw Kasa hte rau Jinghpaw Kasa Shiga hti Myusha ni yawng myit n pyaw hkam sha nga ga ai.


text:
************************************
Mung shawa Pat Jasan hpung hpe hkap gap gasat ai hta BGF dap ni asan sha shang lawm nga sai lam BGF hpyen hking hte hkrak re hpyen la langai hpe Pat Jasan hpung ni lu kamu rim da sai re. Ya na zawn Pang Wa BGF dap kawn Pat Jasan hpung ni hpe hkap gasat na matu BGF hpyen la (1) hpe ta lang Kai Lang Bom (2) hpra, pala kaji (160) hpra htuk da ya ai re lam na chye lu ai. Ya na zawn laknak n'lang ai mung masha Pat Jasan hpung hpe sinat laknak Bom ni hte hkap gasat ai lam gaw Mung shawa a hpyen majing rai nga ai.
Ndai lam gaw myen asuya a mahkam kaba rai nga ai, kade nna yang BGF hte P.T.Ts dap ni hpe mara kaba shagun nna yawng dawm zing kau na matu myen asuya gaw hkyen shajin nga sai lam na chye lu ai. BGF hte P.T.Ts dap ni hpe ma hkra laknak dawm kau nna Pang Wa ginra ma hkra hpe myen hpyen ni hkrai yawng madu sha kau na matu PJS hpung ni hpe myen asuya gaw jai lang nga masai. Pang Wa BGF a prat gaw ndai kaw htum sai.
Wunpawng sha ni galoi she Myen a mahkam hta na lawt lu na kun..........?


text:
HPAKANT DE MYEN HPYEN MAWDAW NI HPE GAP KAPAW
Labels: Jinghpaw Mung Shiga
6 comments:
- Anonymous said...
-
Sawa ai ni hpe dai hku hkalum la ai gaw jaw dik.
THANKS GOD.
- September 6, 2012 at 7:59 PM
- Anonymous said...
-
Yaw tik tik,anut tik tik,di ga,K.K a chyeju hpe shakaqn nngai
- September 6, 2012 at 8:44 PM
- Anonymous said...
-
gap hkat taw na malai dai zawn lam kaw grau shakre kau loi ai i.AWNG DANG lam hte bandung du wa u ga.AMEN.
- September 6, 2012 at 8:56 PM
- Anonymous said...
-
re, lam kaw jang shakre kau yang grau Hkrak ai. Matut na KK kaw kyu hpyi shaja ga law....
- September 6, 2012 at 9:10 PM
- Anonymous said...
-
Galoi mung sadi maja let hkap gasat nga ga yaw.
- September 7, 2012 at 12:58 PM
- Jatawng Naw said...
-
Hkau ni, hpu nau ni e.. Meza- Bongchaung lapran, krung makau na wanleng lam hpe ayai kau ya na grai ahkyak kaba re law.. Wanleng hte sa ai hpyen masha hte laknak, jarit lusha ni yawng hpe tawkhprut aten na hkra lu jahkring kau na re. Lahta sam mung hpyen lam matu gaw Gukhtik hkrung mahkrai 2yan hpe container bawm yam hte anut kamawng kau ya ga. Jahten, ninghkap ai lam rai yang mung lachyum pru hkra galaw dat ga law. Jahten shaza mying lu nna, tang ndu yang anhte WP myu sha yawng hte KIO/A ni grai hkra machyi ai re.
Anhte Pawngyawng ginra hpyen masa lam yawng a matu, Mali hka, Ruili hka, hte uru hka lam sha atsawm sin kau ra na sai.Nbungli lam gaw grai tsang ra na daram n gun nrawng ai, nlu galaw ai, nmai byin ai lam hpe chye na myithkawn da ga yaw.
Ndai myen sa wa ni, hpyen n gun yawm ai hte gaw yawng hprawng ayai mat na ni re. Masha n gun shalaw sha wu ai sha re. Shagri kaji, nden marai nrawng ai myu re.
Karai Kasang Wa Pawngyawng myusha kaji kaba yawng hte KIO/A du/slg hpyen num/la ni yawng a ntsa e.. n hkru nkaja ai hpyen ni yawng hta grau ai machye machyang hte atsam ningja jaw ya u ga law.
- September 7, 2012 at 1:34 PM


text:
Daini September 20 lani mi kaw Myen asuya dap hte Wunpawng Mungdan Shanglawt Hpung KIA lapran, Jinghpaw hte Sam mungdaw lahkawng kaw gasat gala majan ni byin wa sai re.
Dai hpawt daw, Myitkyina-Manmaw lam Ga Ra Yang mare kaw lagaw lam yan lung ai asuya hpyen hpung hpe KIA Dung 3 ni bawm hte hkap gasat ai kaw si hkala law na re lam, KIA shanglawm shiga lawk tsun ai.
Lwidoi si pru ai Ga Ya Yang mare kaba gaw, 2011 ning Jinghpaw majan bai byin wa ai hpang mare masha yawng hpyen yen mat nna ya dai mare kaw Myen hpyen ni dap jahkrat nga ai re.
Maga mi de Lahta Sam mung hta, Lashu a sinpraw KIA Dapba 4, Dung 17 ginra Shan Htung Bum makau kaw aten pyen 2pm jan e Myen Dapnu (tat-ma) 99 hpyen hpung hte hkying hkum 2 jan gasat gala majan byin wa ai re.
Ndai majan e lahkawng maga dap na si hka lam n chye lu ai.
Myen asuya woi galaw ai, August 31-September 4, Tsaban 21 Panglong Zuphpawng hpaw poi ngut ai hte, tatmadaw hpyendap gaw Jinghpaw mungdaw de lawu mung na hpyen n-gun kaba, laknak n-gun kaba hpe wanleng lam, hka sanghpaw hku nna ginleng bang nga ai re.
Ndai sat lawat yu yang, Myen hpyendap gaw Jinghpaw ni hpe majan kaba bai baw na maw mawn ai re lam yu maram nga ai re.
Popular
Latest
-
Shiga 5 hours 43 mins ago
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Tara nshang ai wuphpung ni hte matut mahkai ai ngu nna Myen Hpyen Dap kawn rim zing da ai Munggu mare na Hpungtau Dumdaw Nawng Lat hte Sara Langjaw Gam Seng yan hpe July (14) ya shani tara jewat na matu aming jahkrat dat sai lam chye lu ai.
July (10) ya shani Myen Hpyen Dap maga na tara shawk shawn ai hpe san jep ngut ai hpang (14) ya shani tara jewat hkam na matu aming jahkrat dat ai re hpe chye lu ai.
Du wan a July (26) ya shani tara rung kaw na Sara yan hpe bai jep na re hte Sara yan hpe san jep ngut ai hpang mare Salang ni hte Dum nta masha ni hpe bai san jep na re lam buga masha langai shana wa ai.
Ya aten Hpungtau Dumdaw Nawng Lat ga asak kaba sai majaw hkam ja lam nnga ai sha n-ga hkyuk htawng kaw rawng nga ai aten ladaw na wa ai majaw sinda chyat machyi ai lam nib yin wa ai hpe mung chye lu ai.
Hpungtau Dumdaw Nawng Lat hte Sara Langjaw Gam Seng yan hpe 2016 ning December (24) ya shani Licence nlawm ai Cycle jawn ai ngu ပုဒ္မ (၈)၊ မတရားအသင္းႏွင့္ဆက္သြယ္သူ ngu ai ပုဒ္မ (၁၇/၁) hte rim da ai re, ya aten Lashio hkyuk htawng kaw rim zing da ai lam matut chye lu ai.